Германия полицияси "Исломий жиҳод иттифоқи" йигитларини қидирмоқда\nЎтган ойда Германия полицияси Кёльн шаҳрида террор ҳаракатларини амалга оширишни режалаштирган ва Исломий жиҳод иттифоқи гуруҳига аъзоликда гумон қилинган икки йигит қидирилаётганини эълон қилди.\nЎзбекистонлик экстермистлар ташкил қилгани айтилаётган Исломий жиҳод иттифоқи немис хавфсизлик хизматларининг диққатига биринчи марта тушаётгани йўқ. Бундан бир йил аввал айни гуруҳга аъзоликда айбланган уч киши ҳибсга олинган ва анча шов-шувга сабаб бўлган эди. Ўзбекистон Исломий ҳаракатидан ажраб чиққани ва Ал-Қайдага яқин алоқаси борлиги айтилган бу гуруҳ, АҚШ Давлат Департаменти ва БМТнинг террор ташкилотлари рўйхатига қўшилган. Бироқ террорчилик бўйича мустақил таҳлилчилар, номи биринчи марта 2004 йил Тошкент портлашларидан кейин чиққан мазкур ташкилотни Ўзбекистон махсус хизматлари яратган, деган тахминларни айтиб келади.\nЎтган ҳафта Германиянинг ВДР телеканалида эфирга берилган ҳужжатли фильм ҳам Исломий Жиҳод иттифоқининг “ҳақиқийлигини” шубҳа остига олди.\nГерманиянинг ВДР телеканали тайёрлаган репортаж “Зауерланддаги гуруҳни ким бошқарган эди?” деб номланади. Унда юқорида айтилганидек, Исломий жиҳод иттифоқи ҳақида гап боради.\n“Зауерланд гуруҳи”, деганда репортаж муаллифлари, ўтган йилнинг сентябрида Зауерланд минтақасида фош этилган гуруҳни назарда тутади. Ўшанда Германиядаги АҚШ ва Ўзбекистонга тегишли иншоотларни нишонга олишни мақсад қилгани айтилган фитнанинг фош этилиши, анча шов-шувга сабаб бўлган эди.\nГермания федерал прокурори Моника Хармс, асосан сунний мусулмонлардан ташкил топган Исломий жиҳод иттифоқи гуруҳи Ўзбекистонда ташкил этилгани, лекин Европа, жумладан Гурманияда ҳам аъзолари борлигини таъкидлаган эди.\nЛекин 2004 йил Тошкент портлашларидан кейин матбуотда биринчи марта тилга олиниб, бир неча йил ҳеч қаерда эсланмаган Исломий Жиҳод иттифоқининг Германияда бирданига пайдо бўлиб, йирик қўпорувчилик ҳаракатини тайёрлай олишига кўпчилик таҳлилчилар шубҳа билдирган эди.\nЎшандан бери бу гуруҳнинг номи яна бир неча марта жаҳон хабар агентликлари сарлавҳаларида эсланди. Шу йилнинг июн ойида БМТ бу гуруҳни Нажмиддин Жалолов ва Суҳайл Бўронов исмли Ўзбекистон фуқаролари ташкил қилганини тан олди, ундан кейин эса, АҚШ Молия вазирлиги бу гуруҳга алоқаси бўлган барча ҳисоб рақамларни музлатиш ҳақидаги қарорни эълон қилди.\nОзодлик радиосининг Марказий Осиё бўйича таҳлилчиси Брюс Панниер мавжудлиги мустақил манбалардан тасдиқланмаган гуруҳни террорчи ташкилот деб тан олиниши ортидаги сабабларни бундай изоҳлаган эди.\n“Агар бу қарор сабабларига чуқурроқ қаралса, унинг АҚШ ва Ўзбекистон ҳукуматлари ўртасида бошланган янги ҳамкорлик, шунингдек НАТО , хусусан АҚШ қўшинларининг Ўзбекистондаги иншоотлардан фойдаланишига кенгроқ имкон берилгани билан боғлиқлигини кўрасиз. Бу Вашингтон ва Тошкент ўртасида бораëтган савдолашув жараëнининг навбатдаги маҳсули”, деган эди Брюс Панниер 18 июн куни.\nШу пайтгача Исломий жиҳод иттифоқи таҳлилчилар томонидан “арвоҳ” ташкилот, деб тахмин этиб келинган бўлса, ўтган ҳафта немис телеканалида берилган репортажда бу гуруҳнинг келиб чиқиши ҳақида Ўзбекистон Миллий хавфсизлик хизматининг собиқ ходими Икром Ёқубов гапириб берди.\nЎтган ойда Озодлик радиосига эксклюзив интервью берганидан кейин Британиядан бошпана сўраган МХХ собиқ ходими билан яна боғландик.\n“Исломий жиҳод деган гуруҳ ўзи қаерда ва қачон пайдо бўлди деган саволга жавбо бериш керакда. Ўшанда бу масалани моҳияти ойдинлашади. Исломий жиҳод деган ташкилотни Тошкентдаги 2004 йилги портлашлардан кейин пайдо бўлди. Гўëки қандайдир исломий жиҳод деган ташкилот Ўзбекистонда портлашларни уюштирди деган баëнот билан чиқди. Лекин бу баëнот ҳеч қачон ўз тасдиғини топмади. Энг шубҳали жиҳати шундаки, бу Исломий жиҳод деган ташкилотни Ўзбекистонда вужудга келгани ва Ўзбекистон исломий ҳаракатидан ажралиб чиққан деган фикрни илгари сурилиши. Бу жуда шубҳали нарса. Негаки, Ўзбекистон республикаси жамиятида, аввал ҳам айтганман, ҳозир ҳам айтаман, бирор-бир исломий радикал ташкилотни бўлишини ҳеч қанақасига иложи йўқ. Чунки жамиятни ҳар бир қатлами МХХ томонидан тўлиқ ва тотал равишда назорат қилинади”.\nМХХ собиқ майори Ёқубов, неимс телеканалига берган суҳбатида, 2004 йил Тошкент портлашлари Исломий жиҳод ёки бошқа бир экстремист гуруҳи эмас, ўзи ишлаган махсус хизмат томонидан уюштирилганини таъкидлайди. Озодлик билан суҳбатда, Ёқубов бу фикрга ўзи ўтказган текширув асос бўлганини айтади.\n“Мен у пайтларда махсус хизматларда эдим. Тошкентдаги портлашлар ҳукумат билдираëтган фикрларга мос келмаган эди. Мен у пайтда ëлғиз эмас эдим. Бир киши билан бирга ўзимизча таҳлил қилиб кўрган эдик. Ўша вақтда шундай хулосага келган эдикки, бу мени шахсий фикрим, бу МХХни ўзларини ўта профессионал деб ҳисоблайдиган ходимлари яратган навбатдаги тузилмасидир”.\nИсломий жиҳод иттифоқининг Ўзбекистон Исломий ҳаракатидан ажраб чиққанига оид иддаоларга келсак, бу иддаони инкор қилувчи далиллар бор ва керак бўлганда уларни ошкор қиламан, деб қўшимча қилади Ўзбекистон МХХси собиқ майори Ёқубов.\n“Тоҳир Йўлдошдан ажралиб чиққан бир исломий гуруҳ деб гапираяпсиз. Мен Тоҳир Йўлдошни Каримов ва МХХ билан ҳамкорлик қилишда очиқчасига айблаганимдан кейин Тоҳир Йўлдошдан ҳақиқатда ажралиб чиққан бир гуруҳдан менга мактуб келди. Уларни вакиллари билан мен учрашганман. Мен буни очиқча айтаман. Улар мени фикрларимни тасдиқлашган. Ўртамизда савол-жавоб бўлганда мен Исломий жиҳод ташкилоти ҳақида сўраганимда улар “Ҳеч қанақа ундай ташкилот йўқ. Биз эшитмаганмиз ва кўрмаганмиз” деб айтишди. Яна бир бор такрорлайман, бу одамлар олдин Ўзбекистон исломий ҳаракати билан бирга фаолият юритган. Кейинчалик Тоҳир Йўлдошни асл ниятини ва кимга хизмат қилаëтганини билгандан кейин жуда бир катта гуруҳ ундан ажраб чиқиб кетган”.\nМиллий хавфсизлик хизмати собиқ майори Икром Ёқубов ва террорчилик бўйича экспертлар, Исломий Жиҳод иттифоқи Ўзбекистон махсус хизматлари кашфиёти деган фикрларни илгари сураётган бўлсада, Германия хавфсизлик идоралари бу гуруҳга аъзоликда гумон қилинаётган икки кишини қидирмоқда.\nСўз сўнггида мулоҳаза учун яна бир маълумот: ўтган ойда Германиядаги Штерн журнали 2007 йилнинг сентябрида Зауерланд минтақасида фош этилган Исломий жиҳодчиларга портловчи мосламалар етказиб берган шахс АҚШ Маркази разведка бошқармасининг Туркиядаги жосусларидан бири бўлганига оид мақолани эълон қилди.


17:59 06.05.2020 (Янгиланган 18:37 07.05.2020)\nТОШКЕНТ, 6 май — Sputnik. Бугун, 6 май соат 17:00 ҳолатига кўра, Ўзбекистонда коронавирус инфекцияси қайд этилганлар сони 2231 нафарни ташкил қилмоқда.\nССВ маълум қилишича, шифохоналарда даволанаётган бемордан 10 нафарининг аҳволи оғир, 1 нафарининг аҳволи ўта оғир.\nЎзбекистон бўйлаб коронавирус инфекциясидан соғайган беморлар 1577 нафарга етди.\nБугун ҳозирча Тошкент, Андижон, Наманган, Бухоро, Хоразм ва Самарқанд вилоятларида жами 76 нафар бемор тузалди. Улар орасида 78 ёшли отахон ҳам бор.\nНаманган ва Самарқанд “қизил” — юқори хавфли ҳудудга киритилди. Ҳозирча бу ҳудудларда карантин қоидалари юмшатилмайди.\nКоронавирусдан ўлим ҳолати бўйича эса (4 та) Наманган Тошкентдан сўнг (5 та) иккинчи ўринда қайд этилган.\nСамарқанд вилоятида ҳам беморларнинг атиги 23 фоизи тузалган, холос.\nБССТнинг сўнгги маълумотларига кўра, дунёда 3,5 миллион зиёд киши янги коронавирусни юқтириб олди, 243 минг киши бу инфекциядан вафот этди.


Туркманистонда “хавфли юқумли касалликлар”дан даволанишдан бош тортганлар қамалади\n29 октябр 2020, Тошкент вақти: 16:04\nАшхободдаги дорихоналаридан бири, 2020 йил августи.\nТуркманистонда касалхонадан қочган ёки “хавфли юқумли касалликлар”ни даволашдан бўйин тоблаган шахсларга нисбатан икки йилгача, бу қонунбузарлик такроран содир этилган тақдирда эса беш йилгача озодликдан маҳрум этиш жазоси белгиланади. Бунга оид тузатишлар яқинда республика Жиноят кодексига киритилган ва мамлакат оммавий ахборот воситаларида чоп этилган.\nҲужжатда айтилишича, “эпидемиологик ва пандемик характердаги юқумли деб тан олинган” касалликдан даволанишдан бош тортган ва шифохонадан қасддан қочганлар, шунингдек, бошқа одамларни бу иллатни юқтириб олиш хавфига дучор қилганлар қамоқ жазосига тортилади.\nҚонун 2020 йилнинг 22 август куни Туркманистон президенти Гурбангули Бердимуҳамедов томонидан имзоланган.\nТуркманистон расмийлари айни пайтда мамлакатда коронавирусга чалиниш бўйича биронта ҳолат қайд этилмаганини иддао қилиб келадилар. Шунга қарамай, кўплаб шаҳарларда юқумли касалликларнинг олдини олиш мақсадида карантин чекловлари жорий этилган. Жаҳон соғлиқни сақлаш ташкилоти делегацияси республикага ташрифи чоғида туркман расмийларини мамлакатда “гўё коронавирус бордек” хавфсизлик чораларини қабул қилишга чақирган.\nОзодликнинг туркман хизмати қайдича, шу кунда бутун мамлакат бўйлаб касалхоналар тўлиб тошган, тиббиёт ходимлари карантин ҳудудларига икки ҳафталик ишга жўнатилмоқда, ўликхоналар вафот этганларнинг жасадларини махсус қопларда беряпти.


Қашқадарёда чигирткадан ун ишлаб чиқарилади - UzNews.uz\n14 ноября, 10:11 748 0\nҚашқадарёда чигирткадан ун ишлаб чиқарилади\nЧигирткаларни далалардан йиғиб олиш учун аҳоли вакиллари жалб қилинади. Йилига 80 тонна чигиртка уни ишлаб чиқариш режалаштирилмоқда.\nФото: insetticongusto.com / Иллюстрация\nМаълум қилинишича, мазкур ҳашарат таркибида оқсил миқдори кўп бўлгани боис бутун дунёда чигиртка унига талаб жуда юқори.\nШу сабабли қашқадарёлик тадбиркор Музаффар Ҳамзаев вилоят инновацион ривожланиш бошқармаси мутахассислари билан ҳамкорликда Нишон туманида чигирткадан парҳезбоп ун тайёрлаш лойиҳасини ишлаб чиқди.\nЛойиҳа қиймати 4,1 млрд сўм бўлиб, йиллик қуввати 80 тонна чигиртка уни ишлаб чиқаришга мўлжалланган ва ҳар килоси 3,7 АҚШ доллардан сотилади.\nШунингдек, 10 та янги иш ўрни яратиш имконияти пайдо бўлади. Айни пайтда чигиртка унини экспортга чиқариш учун тадбиркор М. Ҳамзаев раҳбарлик қиладиган Merry-Cricket МЧЖ ва Саудия Арабистонидаги ҳамкорлар ўртасида шартнома имзоланди.\n"Бу лойиҳа мазкур ҳужжат ижроси доирасида амалга оширилмоқда. Яна бир фойдали жиҳати шундаки, чигирткани далалардан йиғиб олиш учун аҳоли вакиллари жалб қилинади. Махсус тўр қопларда ҳашаротларни йиғиб топширгани учун уларга тегишли миқдорда ҳақ тўланади. Бу ҳам аҳоли бандлигини таъминлашда муҳим аҳамият касб этади. Чигиртка уни ишлаб чиқариш ҳажмини кўпайтириш мақсадида чигирткалар чатиштирилади ва қайта ишлаш учун махсус етиштирилади", - дейди Қашқадарё вилояти инновацион ривожланиш ҳудудий бошқармаси бошлиғи Олимжон Мавлонов.\nҚайд этилишича, бу лойиҳани муваффақиятли амалга ошириш учун Инновацион ривожланиш вазирлиги ҳузуридаги Илм-фанни молиялаштириш ва инновацияларни қўллаб-қувватлаш жамғармаси ҳисобидан 1,5 миллиард сўм маблағ йўналтирилмоқда.\n29 ноября, 12:43 1877 0\n28 ноября, 13:44 1276 0\n29 ноября, 16:05 959 0\n28 ноября, 22:20 925 0\n28 ноября, 19:22 745 2\n15 Сентября, Среда 3531 0\n15 Сентября, Среда 2930 0\n15 Сентября, Среда 3016 0\n10 Сентября, Пятница 10019 0\n17 Августа, Вторник 8890 0\n16 Августа, Понедельник 6726 0\n26 Августа, Четверг 3535 3\n31 Августа, Вторник 3023 3\n27 Августа, Пятница 4254 2


Муваффақиятлилар иш куни адоғида бажарадиган 11 амал - Erkak.uz\nМуваффақиятлилар иш куни адоғида бажарад...\nShukhrat Sattorov 14.07.2016 19:54 701 01\nТаниқли бизнес менежери Майкл Керрнинг фикрича, иш кунини қандай якунлаш истиқболдаги муваффақиятнинг муҳим гарови экан. Қуйида сизга ишида юқори натижага эришган инсонларнинг иш куни тугашига 10 дақиқа қолганида қиладиган одатлари ҳақида маълумот берамиз.\nУлар қилиниши лозим бўлган ишлар рўйхатини янгилайдилар\nИшда муваффақиятга эришадиган инсонлар фаолияти ўрганилганида уларнинг энг аввало, қилиниши лозим бўлган вазифалар рўйхатини тузишлари ва бу рўйхат мунтазам янгиланиши маълум бўлган. Улар "бу ишлар эртага ҳам хотирамда турган бўлади", деб ўйламайдилар. Муваффақият соҳибларининг "вақт менежменти"даги бош маҳорати вазифага "жуда зарур" ва "зарур" даражаларини қўя олиш кўникмаси билан узвий боғлиқ.\nУлар иш столларини тартибга келтирадилар.\nТартибли бўлмаслик – қилиниши лозим бўлган ишларни ортга суришга баробар. Тартиб эса иш столидан бошланади. Айниқса, қалашиб ётган қоғоз уюмлари таъбни хира қилмаслиги учун уларни махсус жилдларга жойлаш керак. Натижада керакли ҳужжатни осонлик билан топиш, вақтни тежаш мумкин. Тоза ва озода иш столи сизга янада аниқ-тиниқ фикрлаш, вазиятни таҳлил қилишга кўмаклашади.\nУлар кун давомида эришган натижани таҳлил қиладилар.\nКун давомида қилинган ишлар сарҳисоби эртага қилиш лозим бўлган ишлар ҳақида аниқ тасаввурга эга бўлиш учун айни муддао. Қолаверса, 1 дақиқа мобайнида бугунги иш кунига назар ташлаш ходимнинг ўзига бўлган ишончини оширар экан.\nУлар бугунги суҳбатни эртага қолдиришмайди.\nИш адоғида ҳамма ҳам шахсий масалада қаергадир шошиб турган бўлиши мумкин. Аммо ким учундир ажратилган 5 дақиқа ишдаги муҳим ўсишни, ижобий натижани таъминлаши мумкин. Ходим ёки раҳбар билан зарур масалада қилиниши лозим бўлган суҳбатни эртага қолдирманг. Акс ҳолда, кеч бўлиши мумкин.\nУлар иш жараёнини диққатдан қочирмайдилар\nИш куни якунида кўпчилик ҳорғин бўлиб қолади, ўзини эркин қўяди. Аммо сиз бундай қилманг. Урушдаги ғалабани ҳам сўнгги дақиқадаги саъй-ҳаракат, қарорлар таъминлаб беради.\nЭртанги кун учун натижаларни бугун белгилаб оладилар\nЮқори натижага эришадиган инсонлар эртанги вазифаларни тузиш баробарида, тахминий ютуқларни ҳам чамалаб оладилар. Бу натижаларни қоғозга тушириб қўйиш эса уларни амалга ошириш учун ички илҳомланишнинг асосидир. Режаларнинг қоғозга тушиши – уларнинг ҳаётда намоён бўлишининг ибтидосидир.\nУлар ҳамкасбларига иш адоғида ҳам ғайратли эканликларини намойиш қиладилар.\nИшхонадаги муҳит “уйғоқ” ва ижобий бўлса, натижа ҳам шундай бўлади. Акс ҳолда, иш якунланмасидан кунлик ҳамма режалар тагига олиши мумкин. Иш кунининг сўнгги дақиқаларида ҳам бардам ва шижоат билан меҳнат қилиш сиз тўғрингиздаги яхши фикрни шакллантиради.\nУлар бошқаларни ноқулай вазиятга ташлаб, қочмайдилар.\nКаръера бевосита фидойилик дегани. Айниқса, эркак кишига ишнинг тугашига 10 дақиқа қолганида уйга жўнаш тадоригига тушиб қолиш ярашмайди. Сизнинг ва оилангиз тақдири ишга боғлиқ экан, иш куни адоғида "ёниб турган" иш бўлса, иш куни тугагани сабабли "қуённи расмини чизиб", бошқаларни қийин вазиятга ташлаб кетманг.\nУлар электрон почталарини кўздан кечирадилар.\nОдатда кўпчилик иш юзасидан алоҳида электрон почта манзилидан фойдаланади. Уйга кетиш олдидан почтани текшириб кўришни унутманг. У ерда ҳамкорлар, раҳбарлар томонидан муҳим янгилик ёки топшириқлар ўрин олган янги мактублар бўлиши мумкин.\nУлар хайрли ҳордиқ тилаб, раҳмат айтишни канда қилмайдилар.\nИшдаги ўсиш билимга эмас, кўпроқ феъл-атворга боғлиқлиги исботини топган. Шундай экан, ишда хушмуомала бўлинг. Иш куни адоғида ҳамкасбларга хайрли дам олиш тилашни унутманг. Бу орқали инсон шууридаги бахтиёрлик даражаси ошиб, яхши кайфиятда уйга йўл олади.\nУлар чиндан ҳам иш кунини якунлайдилар.\nИш ўз йўлига. Шуни унутманг. Иш ҳеч қачон тугамаган. Унга сизни "тугатишига" йўл қўйманг. Муваффақиятли одамлар мунтазам равишда ишда қолиб кетмайдилар. Ишда қолиб кетиш фидойилик эмас, дангасалик белгиси. Боиси, ишни ўз вақтида қилмайдиганлар ишда ушланиб қолаверадилар. Арзимас сабаб билан ишда қолиб кетиш эртанги ғайрат-шижоатни сўндириб, шахсий ҳаётга жиддий зарар етказади.\nИшда юксалишда давом этаверинг!\nТеглар: # муваффақият # каръера # иш # ишда ўсиш


Ўзбекистон экологлари ТАЛКОни судга бермоқчи\nЎзбекистон Экологик ҳаракати Тожикистондаги алюминий заводини минтақа атроф-муҳити ва аҳоли саломатлигига еткизиб келаëтган зарари учун товон пули ундириш мақсадида халқаро судга ариза ҳозирламоқда.\nБу ҳақда Озодликка Ўзбекистон Экологик ҳаракати масъули Саидрасул Сангинов маълум қилди.\n- Халқаро талабларга кўра, ўзбекистонликлар ва тожикистонликлар саломатлигига бирдай зиён етказаётган ТАЛКО алюминий заводи товон тўлаши лозим, - дейди Экоҳаракат масъули Сангинов жаноблари.\nЎзбекистон Экологик ҳаракати сайтида нашр қилинган сўнгги мақолада ёзилишича, Тожикистоннинг ТАЛКО алюминий заводи атмосферага 22 минг тоннадан ортиқ зарарли модда чиқармоқда. Шундан 120 тоннаси инсон саломатлиги ва табиат кушандаси саналган фторли водород экани айтилган.\nМухбирингиз билан суҳбатда ўзбек экологи Сангинов бу борада далиллар етарли эканини айтди.\n- Ундан олдинги йили жойларда вазиятни кўриб, ўрганиб чиққанмиз. Ундан ташқари, илмий изланишлар бўлган. Медицина ходимлари, экологлар томонидан изланишлар бўлган. Ҳар битта рақамини текшириб, маълумотларни солиштириб, ўша мақолада берганмиз, - дейди Ўзбекистон Экологлар ҳаракати масъули Саидрасул Сангинов.\nСуҳбатдошимизга кўра, заҳарли чиқиндиларнинг атроф-муҳитга ёйилишидан энг кўп 600 минг аҳоли яшаëтган Сурхондарë вилоятининг туманлари зиëн кўраётир.\nАснода Тожикистон алюминий ширкати давлат унитар корхонаси ахборот таҳлилий департаменти раҳбари Игор Саттаров ўзбек экологлари ТАЛКОни халқаро судга бериш ваколатига эга эмаслигини қайд этади.\n- Бирор-бир хорижий ташкилотни судга беришдан аввал жуда жиддий ва асосли далиллар лозимлигини халқаро тажриба кўрсатган. Демак, Ўзбекистон Экологлар ҳаракати шундай қарорга келибдими, бунинг учун энг аввало улар бизнинг ҳар икки давлат ҳудудида атроф-муҳитни биргаликда текширувдан ўтказишга оид таклифимизни қабул қилиши керак. Яъни ТАЛКОнинг гўё Ўзбекистон атроф-муҳитига етказаётган зиёни биргаликда текширилиши лозим, - дейди Игор Саттаров.\nИгор Саттаров фикрича, ТАЛКО заводининг атроф-муҳитни чиқиндилар билан заҳарлаётганига оид ўзбек экологларининг иддаоси кўпроқ сиёсий хусусиятга эга.\n- Бир вақтлар Ўзбекистон ҳудудида Тожикистон алюминий заводи томонидан жиҳозланган лабораториялар бўларди. Лабораториянинг вазифаси ҳар куни шу завод чиқиндиларини атроф-муҳитга зиёнини ўлчашдан иборат бўлган. Лаборатория билан завод ўртасида ўрнатилган тўғридан-тўғри алоқа натижасида саноат чиқиндиларининг атроф- муҳитга қанчалик таъсир қилаётганидан вақти-вақти билан хабардор бўлиб туриш имкони бор эди. Лекин бизга номаълум сабабларга кўра Ўзбекистон ўша лабораторияни бузиб ташлади. Шундан келиб чиққан ҳолда, биз у томоннинг даъвоси кўпроқ сиёсийлаштирилган, дея хулоса қиламиз, - деди ТАЛКО вакили Саттаров.\nБироқ Ўзбекистон Экологлар ҳаракати масъули Саидрасул Сангинов бизнинг лаборатория фаолиятига оид саволимизни очиқ қолдирди.\n- Сайтимиздаги материаллардан кўрсангиз бўлади. Бу ерда янги гапни гапиришга ҳожат йўқ. Ҳамма данний ўша ерда берилган, - дея жавобни қисқа қилди Сангинов.\nАйни пайтда оддий ўзбекистонликлар ҳам Тожикистоннинг алюминий заводидан кўрилаётган экологик зарарлардан шикоят қилади.\nТАЛКОнинг инсон саломатлиги ва қишлоқ хўжалигига зиён етказаётганидан норози бўлган аҳоли Ўзбекистоннинг Сурхондарё вилоятидаги бир неча туманида митинглар ўтказганди.\nЎзбек расмийлари Тожикистон ҳукумат масъулларини халқаро меъёрларга зид иш кўраётганликда айблаб келади.\nТожикистон томони эса алюминий заводининг атроф-муҳитга зарарини камайтириш учун корхонада мунтазам равишда техник модернизация ишлари олиб борилаётганини ва бунинг учун миллионлаб доллар маблағ ажратилаётганини қайд этишдан чарчамайди.\nМустақил таҳлилчи Алихон Латифий фикрича, интернет орқали ёйинланаётган томонлар баҳсидан ҳеч қандай яхши натижа чиқмаслиги мумкин.\n- Менимча, ТАЛКОнинг ҳам тожикистонликлар, ҳам ўзбекистонликлар саломатлигига етказаётган зарари бетараф халқаро экспертлар томонидан текширилиши лозим. Ўша халқаро экспертлар хулосасидан кейин асосли далиллар билан халқаро судга мурожаат қилиш тўғрироқ бўлади. Ҳозир иккала томон ҳам текширилмаган ва ўзича тўғри деб ўйлаган маълумотлар билан интернет орқали бир-бирига қора чаплашидан бирор натижа чиқмайди, деб ўйлайман, - дейди мустақил таҳлилчи Алихон Латифий.\nТАЛКОнинг Ўзбекистон учун туғдираётган хавфи борасида аввалроқ БМТнинг атроф-муҳитни ҳимоя қилиш дастури масъули Кристоф Бувье ҳам сўзлаганди.\n- Тожикистонда Россия капитали иштирокида қурилган алюминий заводи минтақадаги энг қашшоқ мамлакатлардан бирининг иқтисодий ўсишига ва одамларнинг иш билан таъминланишига имкон яратаяпти, бироқ айни пайтда Амударё қуйисида жойлашган ҳудудлар, айниқса Ўзбекистон учун жиддий муаммолар пайдо қилмоқда, - деган эди 11 июл куни Женевада сўзлаган Кристоф Бувье.


— Ота-онамнинг хоҳиши билан холамнинг ўғлига турмушга чиқдим. Лекин у киши билан биргаликдаги ҳаётимиз узоққа бормади. Собиқ эримнинг саломатлиги борасида нозик муаммоси борлиги сабаб ажрашишга мажбур бўлдик. Орадан кўп ўтмай, менга кўнгил қўйган бир йигит оила қуришни таклиф қилди. Унинг ота-онаси турмушга чиққанимни, бироқ оилавий ҳаёт кечирмаганимни билишарди. Шунинг учун аввалига розилик билдиришди. Кейинроқ ғийбатчиларнинг гапига киришдими, тўйга қаршилик қила бошлашди. Аммо у ҳеч нарсага қарамай, мени севишини айтиб, никоҳига олди. Мана икки йилдирки, севган инсонимнинг рафиқасиман. Ҳозир ота-онамникида яшаймиз. Мендаги қаттиқ қўрқув эр-хотинлик муносабатларига тўсқинлик қилмоқда. Шифокорларга ҳам, табибларга ҳам мурожаат қилдим. Аммо… Атрофдагилар эса мени тушунмай, «Шунақаси ҳам бўларканми?» деб кулги қилишаяпти.


Алоуддин Такаш ибн Эларслон ибн Отсиз ибн Ануштегин « Ўзбекистон Халқ Ҳаракати\nАлоуддин Такаш ибн Эларслон ибн Отсиз ибн Ануштегин\n11 January 2019 - 7:00\n(тахм. 1152-1200-йил 3-июл)\nХоразмшоҳлар давлатида ҳукмронлик қилган ануштегинийлар сулоласи вакили. Тўлиқ исми Алоуддин Такаш ибн Эларслон ибн Отсиз ибн Ануштегин.\nТакаш отаси Эларслон вафоти арафасида Жанд вилояти волийси бўлиб турган. Шунинг учун Эларслон кенжа ўғли Султоншоҳни валиаҳд қилиб тайинлайди ва Султоншоҳ тахтга ўтирган (1172-йил). Такаш Султоншоҳни тан олмаслигини айтгач, Султоншоҳ унга қарши онаси маслаҳати билан қўшин жўнатган. Такаш эса қорахитойлар маликаси Чен Тиён (1164-1177-йиллар)га ҳар йили ўлпон тўлаб туриши ҳақида ваъда бериб, ўгай укаси Султоншоҳ билан курашиш учун ҳарбий ёрдам сўраган ва ундан олган қўшин билан Гурганч (Кўҳна Урганч)га юриш қилган. Султоншоҳ ва онаси Туркон хотун Хуросонга қочган. Гурганчни қўлга киритгач, Такаш 1172-йил 11-декабрда халқнинг мадади билан расман Хоразм тахтига ўтирган. Лекин, укаси билан Хоразм тахти учун яна 20 йил кураш олиб боришга мажбур бўлган.\nСултоншоҳ вафотидан сўнг Хуросоннинг Толиқон – Марвируд – Ҳирот йўналишидаги ерлар Такашга ўтган. У ўғли Носируддин Маликшоҳни Марвга, бошқа ўғли Қутбиддин Муҳаммад II ни Нишопурга волий қилиб тайинлаган. Шундан сўнг Такаш Шарқий Эронга ўз таъсирини ўтказиш билан бирга, Ғарбий Эрон ишларига ҳам аралаша бошлаган. Такаш Султоншоҳга қарши курашаётган вақтида (1172-1193-йиллар) ғурийлар, салжуқийлар ва аббосий халифалар, ҳатто баъзан қорахитойлар билан ҳам яхши муносабатларни сақлаб улар билан дўстона мактублар ёзишиб турган (бу мактублар мазмуни сақланиб қолган).\n1192-93-йилларда салжуқийлар султони Тўғрул III Такаш билан яхши муносабатни сақлаш учун унинг ўғли Юнусхонга ўз қизини берган ва сулҳ шартномасини тузган, бунга кўра Рай хоразмшоҳ мулки деб тан олинган. Лекин, Тўғрул III шартномани бузган. Тўғрул III га халифа ан-Носир ҳам қарши бўлиб, у Такашга мактуб ёзиб Тўғрул III га қарши курашда ёрдам сўраган. Такаш 1194-йил 4-мартдаги жангда Тўғрул III қўшинларини мағлубиятга учратиб, унга қарам ерларни ўз тасарруфига қўшиб олган, лекин, халифага ўлжадан ҳеч нарса тегмаган. Бу улар ўртасидаги муносабатларнинг бузилишига олиб келган. Тўғрул III вафот этгач, Эрон ва Ироқи Ажам ерлари Хоразмга ўтади, салжуқийлар сулоласи барҳам топади.\nТакаш ўша йилдан эътиборан “султон” унвонини қўллай бошлайди. У 1195-йилда Кирмонни ўзига бўйсундирган. Умрининг охирги йилларида исмоилийлар билан муваффақиятли кураш олиб борган. 1200-йил халифа билан муносабати яна ёмонлашган Такаш Бағдодга юриш қилган, лекин ярим йўлда Нишопур ва Хоразм оралиғидаги Шаҳристон шаҳрида вафот этган. Такашнинг жасади Гурганчга келтирилиб ўзи қурдирган катта мадраса қошидаги мақбарага дафн қилинган.\nЎрта аср муаллифларининг ёзишича, Такаш адолатпарвар, иқтидорли, буюк дипломат ва лашкарбоши бўлган. Такаш мусиқани севган, удни жуда яхши чалган, ҳозиржавоб бўлиши билан бирга сиёсий аҳволни тўғри баҳолаб, ҳарбий кучдан тўғри фойдалана олган. Такаш қипчоқ хони Жонкишининг қизи Туркон хотунга уйланган. Унинг билан бирга келган қипчоқлар кейинчалик мамлакат таназзулига сабаб бўлган. Такаш даврида Хоразмшоҳлар давлати кучайган. У ўғли Қутбиддин Муҳаммадга марказлашган мустаҳкам давлат ва ташкилий жиҳатдан қудратли қўшинни мерос қолдирган.


“Ўзбекистон” давлат ашула ва рақс ансамбли ташкил топганига 80 йил тўлди\nЎзбекистон ашула ва рақс ансамбли 1936 йилда мамлакат давлат филармонияси таркибида ташкил этилган. Унинг биринчи раҳбари эса Тўхтасин Жалилов бўлган. 1968 йилдан 1997 йилга қадар ушбу ансамбль “Шодлик” ашула ва рақс ансамбли номи билан ижод қилган. Кейинчалик унга Ўзбекистон номи берилди.\nТаниқли болалар ёзувчи-шоирлари билан учрашув ташкил этилди\nТадбирда ўқувчилар Худойберди Тўхтабоев, Дилшод Ражаб, Шукрулло Абдуллаев, Отабек Қувватов каби болалар адиблари билан мулоқотда бўлди. Ижодкорлар ўзининг болалигида юз берган қизиқарли воқеалар, адабиётни танлашига нима сабаб бўлгани, асарларининг ёзилиш тарихи, технология асрида китобнинг ўрни, аҳамияти ҳақида сўзлаб беришди.\nҲиндистонда "Ҳунарманд" уюшмаси тақдирланди\nДунёнинг 30 ортиқ мамлакатларидан вакиллар қатнашган нуфузли тадбирда “Ҳунарманд” уюшмаси аъзолари ҳам иштирок этиб, ёғоч ўймакорлиги, адрас, атлас, миллий либос ва тақинчоқлар йўналишида 36 турдаги маҳсулотларни тақдим этишди. Шунингдек, кулолчилик, каштачилик, ва заргарлик буюмлари тайёрлаш бўйича ҳам маҳорат дарсларини ўтишди. Унинг якунлари бўйича эса Ўзбекистон вакиллари фаол иштирок учун сертификат билан тақдирланишди.\n“Осиё шеърият анжумани-2019” да Зебо Мирзаева иштирок этди\nМамлкатимизнинг Ҳиндистондаги элчихонаси кўмагида Ўзбек шоираси, “Эътироф-2017” мукофоти лауреати Зебо Мирзаева Деҳлидаги “Осиё шеърият анжумани-2019”да иштирок этди. Анжуман Маҳатма Гандининг 150 йиллиги ва ҳинд рассоми Сайёд Хайдер Разанинг 97 йиллик юбилейига бағишланди. Ўзбекистон вакилларидан ташқари, анжуманга Арманистон, Эрон, Ҳитой. Жанубий Корея, Япония ва бошқа давлатлардан қарийб 30 нафар шоир йиғилди.\nТошкентда шоир Роберт Бёрнснинг таваллуд айёми нишонланди\nТошкентда ўтказилган Бёрнс кечаси тадбирига 100дан ошиқ меҳмонлар таклиф қилинди. Улар учун ушбу тадбир Бёрнснинг ҳаёти ва ижоди, шотландиянинг маданияти, адабиёти, урф-одатлари, таом ва ичимликлари билан яқиндан танишиш имконига айланди. Кеча давомида шоирнинг ҳаётга эҳтиросини, одамсеварлигини намойиш этадиган ҳамда дунёни яхшироқ ва адолатлироқ масканга айлантиришга чақирадиган кўплаб асарлари ўқилди.\nБерлин халқаро кинофестивали: “Scorpion” филми Буюк Британия павилонида сотилмоқда\nХиндистонлик супер юлдуз Рангвир Синх ўзбек киносидан таклифлар бўлса, бажонидил қабул қилиб, ўзбек актёрлари билан бир сафда роль ўйнаш нияти борлигини таъкидлади.\nДавлат санъат музейининг 100 йиллик юбилейи муносабати билан "Сирли авангард" кўргазмаси очилди\nТаниқли рус ва ўзбек авангард рассомларининг ноёб асарларидан ташкил топган кўргазмада Россия ва Туркистон авангардларининг 120 дан ортиқ асарлари намойиш этилган.\nНавоий ғазаллари математик таҳлил асосида ўрганиб чиқилди\nКитобда Алишер Навоийнинг “Муножот” асари кенг ўқувчилар оммасига таҳлилий услубда тақдим этилган. Шу мақсадда “Муножот”нинг ўзига хос вазни ва қофиясига эътибор қаратилади, анча эркин талқин қилинган шарҳлар, изоҳлар ва айрим қўшимча маълумотлар келтирилади. Китобда Навоий асарини мустақил ўқиш қулай бўлиши учун луғат ва шарҳлар “Муножот”га тегишли бандлари билан ёнма-ён жойлаштирилган.\nТуркиялик машҳур режиссёр Алишер Навоийга бағишланган ҳужжатли фильмни суратга олди\nФильмда туркий адабиётнинг улуғ чинори, дунё шоири Алишер Навоийнинг ҳаёти ва ижоди турк ҳамда ўзбек навоийшунос олимлари томонидан кенг тараннум этилади. Одатда ҳар бир шоирнинг битта девони бўлади. Алишер Навоийнинг тўрт девони бор: Болалик, Ёшлик, Балоғат ва Кексалик девони. Навоий тазкираларида юзлаб шоир, адиблар тилга олинган. Булардан 170 таси туркийдир. Илк бора 170 туркийзабон адибларининг ҳаётини тушунтирган\nЎзбекистон илк бор Берлин халқаро кинофестивалида ўз миллий павилиони билан иштирок этади\nЖаҳон киносаноати вакиллари билан Ўзбекистон иштирокида қўшма кинолойиҳалар қилиш ҳамда чет эл кинокомпанияларини юртимизга фильмлар суратга олиш учун таклиф қилиш юзасидан ҳамкорлик алоқаларини ўрнатиш мақсад қилинган.


19:15 / 15.03.2020 | Abdulloh | 905\nАссалому алайкум! Мен Тошкентда кўп қаватли бинода яшийман. Уйимизни олдида кичкина бир бўш майдонча бор. У майдончага одатда машиналаримизни қўямиз. Лекин баъзи қўшниларимиз у майдончада ўзлиги учун махсус жой ажратиб унга темир тўсиқлар қўйиб у ердан бошқалани фойдаланишидан тўсишяпти. Афсуски 3-4 кун олдин шу сабабдан 4-5 та қўшниларимиз орасида жанжал ҳам бўлди. Бинода 90 та хонадон бор. У майдончага тахминан 20-25 та машина сиғади. Шунақа ҳолатда баъзи қўшниларимиз ўзлиги учун жой танлаб, уни тўсиб, бошқаларни фойдаланишлари ман қилишлиги тўғрими?\n– Ва алайкум ассалом! У ер ҳамма фойдаланиши учун рухсат берилган жой ҳисобланади. Ҳеч ким ўзиники қилиб бошқаларни у жойдан фойдаланишдан ман қилишга ҳаққи йўқ. Фодаланувчилар кўп, жой озлиги бири тайин қилиб бошқасини маҳрум қилишга узр бўлолмайди. Ечим ҳам бўлолмайди. Жанжал ўрнига бошқа бирор ечимни қилишлари керак. Олдиндан фойдаланиб келаётганлар “Менга керак эмас, мени жойим бор” дейишга ҳақлари йўқ. Бу иш албатта нотўғри.\nМисрдаги Исломий тадқиқодлар академияси қошидаги фатво ҳайъатидан омма учун мўлжалланган жойларга темир тўсиқ қўйиб, бошқа машиналарни у ерга тўхташидан ман қилиш ҳақида сўралганда, бу иш ножоиз деб фатво берган.\nКувайт фиқҳ энциклопедиясида шундай келади:\n«Фақиҳлар жамоат жойлари, жумладан, йўллар, уй ва бинолар олдидаги бўш жойлар, бозорлардаги ўриндиқлар, масжид ва жомеъ кабилар одамлар ўртасидаги муштарак манфаатлар эканига иттифоқ қилишган. Одамлар бу ва бу каби манфаатлар борасида баробардирлар. Бу жойлардан ўтиш, дам олиш, ўтириш, дарс қилиш, таом ейиш, ичимлик ичиш каби барча манфаатлар йўлида фойдаланса бўлади. Бу жойларга биринчи келиб, фойдаланишни бошлаган одам у ерни бўшатгунча унга ҳақлидир».\nКўп қаватли бинолар олдидаги сиз айтаётган ҳолатдаги жойлар ҳам ана шундай омма фойдаланиши учун мўлжалланган жойлар бўлиб, бир киши ундан фойдаланишда бошқасидан кўра ҳақлироқ эмас. Шу нуқтаи назардан бошқаларни ундан фойдаланишдан ман қилиш шаръан жоиз эмас. Ким у ерга биринчи бўлиб, машинасини қўйса, у ердан олгунча у одам уша ер учун ҳақли бўлади. Мубоҳ бўлган нарсани ўзига хослаб олиш ғасб (тортиб олиш) бўлиб, ғасб эса ҳаромдир.\nИмом Абу Довуд, Термизий ва Ибн Можалар ривоят қилган ҳадисда шундай келади:\n«Оиша розияллоҳу анҳодан ривоят қилинади\n«Эй Аллоҳнинг Расули, Минода сизни қуёшдан тўсадиган бир бино қурсак», дедим. Шунда у зот: «Йўқ, у ерга ким олдин келиб туясини чўктирса, уша ҳақлироқ», дедилар».\nЖой талашиб, жанжаллашган қўшниларингиз Аллоҳга тақво қилишсин. Мусулмонлар ўртасидаги биродарлик, дўстлик бу каби арзимас манфаатлардан қимматлидир. Шунингдек, бунда қўни қўшничилик муносабатларининг ҳам бузилиши бор. Ҳолбуки, шариат қўни қўшнилар билан яхши муносабатда бўлишга, қўшнига яхшилик қилишга буюради. Валлоҳу аълам!


(47-сон) Психолог маслаҳати\nБолага нима дейиш мумкин-у, нима деб бўлмайди!\nФарзандларимизнинг баркамол, етук шахс бўлиб шаклланиши, ўз мақсадлари сари интилувчан, мустақил ва иродали бўлиб улғайишида ота-она тарбияси муҳим роль ўйнайди. Агар кузатсангиз, ота-онанинг маслаҳатлари боланинг ҳаётда қўядиган ҳар бир қадамида ўз аксини топади. Баъзан фарзандимизнинг журъатсиз, омадсизлигидан хафа бўламиз. Билайликки, бунда бизнинг ҳам айбимиз бор.\nОта-она томонидан айтиладиган баъзи сўз ва иборалар болани шахсий ҳаётига салбий таъсир кўрсатади, болада ўзига бўлган ишончни синдиради, ҳаётда мустақил, етук шахс бўлиб улғайишига тўсқинлик қилади. Олим ва психологлар олиб борган тадқиқотларга кўра, қуйидаги сўз ва иборалар ана шу тоифага киритилган:\n- Кучли одамлар йиғламайди;\n- фақат ўзинг ҳақингда ўйла, ҳеч кимни аяма;\n- сенинг бу қилиғинг сени даданг (онанг) га ўхшатади;\n- сен бўлмасанг яхши эди;\n- даданг(онанг) га ўхшаган омадсиз бўлиб ўсасан;\n- қулоқ солмасанг касал бўласан;\n- сенга шунча куч кетказдик, сен эса...\n- сенинг ишинг бўлмасин;\n- ҳеч кимга ишонма, ҳамма алдоқчи;\n- бундай қилсанг, ҳеч ким сен билан дўст бўлмайди;\n- доим шуни ҳаммадан ёмон бажарасан;\n- аёллар эркакларга қараганда саводсиз бўлади;\n- сен ёмонсан;\n- яхшиликка ишонма, дунё у қадар гўзал эмас аслида.\nУшбу насиҳатларни асосан кучсиз, ҳаётда ўз ўрнини топа олмаган ота-она боласига сингдиради.\nБолангизни бахтли ва ўзига ишонган бўлиб вояга етишини истасангиз, қуйидаги сўзларни ундан аяманг:\n- Сенда яхши фазилатлар жуда кўп;\n- йиғлайвер, енгил тортасан;\n- қанча берсанг, шунча оласан;\n- даданг(ойинг)қандай ажойиб инсон;\n- сен бизнинг бахтимизсан;\n- ҳар бир инсон ўз йўлини ўзи танлайди;\n-биз сени яхши кўрамиз,тушунамиз;\n-сенинг фикринг биз учун қизиқ;\n- сен одамларга қандай муносабатда бўлсанг, улар ҳам сенга шундай муносабат билдиради;\n- ҳамма хато қилади, яна бир уриниб кўр;\n- тозаликка риоя қилсанг, соғлом бўласан;\n- ҳаммаси ўз қўлимизда;\n- ўзингни севишни бил, шунда сени сева олишади;\n- сен кўп нарсага қодирсан;\n- сенсиз нима қилар эдик;\n- сендан хурсандмиз;\nАйб, уят ва қўрқув ҳислари ҳеч қачон инсонни бахтли қила олмайди. Болани ерга уриб, унинг иши танқид қилинаверса, бола улғайиб ўзига ишонмайдиган ва масъулиятсиз бўлиб қолади. Болага қўл кўтариш, уни камситиш кучсиз инсонни ўстиради. Айрим вазиятларда болага танқид ёки маслаҳат ўрнига оддийгина меҳр ёрдам беради. Фарзандингиздан меҳрингизни аяманг, у ҳеч қачон ортиқчалик қилмайди.\nХўжаобод тумани "Аёллар маслаҳат маркази" психологи.


Номаълум камаювчини топишга доир мисоллар, ашық сабақ бастауыш сынып\nТуркистон шаҳар таълим бўлими\n“Х. А. Яссавий номли умумий ўрта мактаби”\nкоммунал давлат муассасаси\nЎқитувчи: Дузбаева Дина Дадахановна\nМавзу: Номаълум камаювчини топишга доир мисоллар\nМақсад: таълимий: ўқувчиларга номаълум камаювчини топиш бўйича тенгламалар тузиш ва уни ечиш хақида тушунча бериш. Оғзаки ва ёзма ҳисоблаш малакаларини ошириш;\nривожлантирувчи: эркин ва ижодий фикрлаш қобилиятларини, тўғри ҳисоблаш малакаларини ривожлантириш; ҳаётда уни қўллашга ўргатиш;\nтарбиявий: ўқувчиларни табиатни севишга, уни кўз қорачиғидек асраб - авайлашга ва ифлосламасликка, ғамхўрлик қилишга ундаш.\nДарс тури: аралаш.\nДарс усули: ўйин, иллюстрация, мусобақа, индивидуал иш.\nДарс жихози: дарслик, тарқатмалар, рангли расмлар, тест, дидактик материаллар.\nI. Ташкилий қисм:\nб) давоматни аниқлаш;\nв) ўқувчиларни дарсга тайёрлаш.\nII. Ўтилган мавзуни сўраш:\n1. Психологик тайёргарлик.\nДарсни биз бошлаймиз,\nОртда қолиб кетмаймиз!\nҚандай сўроқ бўлса ҳам\nЖавоб топмай қўймаймиз!\n2. Ўтилган мавзу ўқувчилардан сўралиб, мустаҳкамланади.\n3. “Ақлий ҳужум” ўйини\n1. Бир суткада неча соат бор? (24 соат)\n2. Кесма нима билан ўлчанади? (см, дм)\n4. Бир соатда неча минут бор?\n5. 1м = □ см (100 см.)\n6. Синфда 15 ўғил ва 9 қиз бола бор. Синфда жами неча ўқувчи бор?\n7. Бир йилда неча ой ва неча кун бор?\n8. Синфда жами 24 ўқувчи бор эди. Улардан 15 та ўғил, 9таси қиз бола. Ўқувчилардан 2таси дарсга келмади. Синфда неча ўқувчи бор?\n9. Бир аср қанча йилга тенг?\n4. Уй вазифасини текшириш.\nIII. Янги мавзу баёни:\nБолалар! Янги мавзуни бошлашдан аввал мен сизларга муаммоли бир вазият ҳақида айтгим келяпти. Яхшилаб тингланг.\nҚишнинг қорли кунларидан бирида Асқар ва Пўлат ота - онаси билан чанғида сирпаниб, дам олиш учун тоғ этагига йўл олдилар. Асқар ва Пўлат чанғида учиб мазза қилдилар, дадаси эса музни ёриб балиқ тутди. Бу пайтда онаси машинада ўзлари билан олиб келган ўтинни ёқиб, овқат пиширди ва шу ерда биргаликда еб - ичдилар. Улар қолган оловни ўчирмади, еб - ичганларидан қолган ахлатларни йиғмасдан уйга отландилар. Шу пайт шамол туриб, чўғ ва қолдиқларни ҳар тарафга учириб кетди, болалар эса машинада уйига қайтиб кетишди. Табиатимиз ифлосланди, ҳар тарафда чўғлар учиб ётибди. Уни тозалаш ва бирор фалокатнинг олдини олиш учун Она Табиат сизлардан кўмак сўрамоқда. Унинг учун сиз бугунги дарсда ҳамма топшириқларни тўғри бажаришингиз керак.\nКамаювчи ------- х\nАйрилувчи ------ 6\nАйирма ----------- 8\n1. Масала нима ҳақида? (масала топшириғи ўқиб чиқилади)\n2. Масалада нима маълум? (бундан масаланинг шарти чиқади);\n3. Масалада нима номаълум? Есепте не белгісіз? (бундан масаланинг сўроғи чиқади);\n4. Биринчи бўлиб нима қиламиз?\n5. Қандай топамиз? Қандай амални бажарамиз?\n2. Ўқувчилар топшириқни ўқийдилар: “Камаювчи номаълум, айрилувчи – 6, айирма – 8. Камаювчини топиш керак”.\nЎқувчилар масала шарти бўйича тенглама тузишади: х - 6 = 8\n3. Номаълум камаювчили тенгламани ечиш учун нима қиламиз?\n4. Номаълум камаювчили тенгламани ечиш учун қўшиш ва айиришнинг тескари амаллар эканлигига суяниб тенгламани ечамиз.\nІлмек сөздер: Номаълум камаювчини топишга доир мисоллар, ашық сабақ бастауыш сынып\nУстоз – улуғ зот 1 - бошловчи: Ассалому алайкум, азиз ва мўътабар устозу мураббийлар! 2 - бошловчи: Ассаламу алайкум, қадрли меҳмону мезбонлар!...


Бош саҳифаCиёсат«UzAuto Motors»нинг ОАВга босим бўлаётгани ҳақида берган баёноти ёлғон бўлиб чиқди. АОКА уларни огоҳлантирди\n«UzAuto Motors» АЖнинг Монополияга қарши курашиш қўмитаси томонидан қатор ОАВга босим ўтказилгани қайд этилган расмий баёнотидаги вазиятни Ахборот ва оммавий коммуникациялар агентлиги ўрганиб чиқди. Бу ҳақда АОКА расмий баёнот берди.\nМаълум бўлишича, АОКАнинг ушбу масалани ўрганиши натижасида «UzAuto Motors» АЖ тақдим этган маълумот ўз тасдиғини топмаган. Агентлик томонидан 15 та етакчи электрон оммавий ахборот воситалари раҳбарлари ўртасида сўров ўтказилиб, мазкур суд ишини ёритишда Монополияга қарши курашиш қўмитаси томонидан ҳеч қандай босим ўтказилмагани қайд этилди.\nШунингдек, агентлик яна бир бор асоссиз, ёлғон маълумотларни тарқатиш учун жавобгарлик борлигини эслатиб ўтади, юридик ва жисмоний шахслар ҳамда ОАВга тарқатилаётан маълумотларнинг асослилигини текширишни тавсия қилади.


қандай олиб борилишини биласизми?\nСайловолди кампаниясининг энг муҳим босқичи — бу сайловолди ташвиқоти ҳисобланади. «Ўзбекистон Республикаси Олий Мажлисига сайлов тўғрисида»ги Қонуннинг 27-моддасига мувофиқ, сайловолди ташвиқоти депутатликка номзодлар Марказий сайлов комиссияси томонидан рўйхатга олинган кундан эътиборан бошланади.\nМарказий сайлов комиссияси сиёсий партиялар томонидан Олий Мажлис Қонунчилик палатаси депутатлигига кўрсатилган номзодларни рўйхатга олди. Демак, энди сиёсий партиялар, депутатликка номзодлар сайловолди ташвиқотига киришади.\nҚонунчилигимизда сайловолди ташвиқоти олиб бориш тартиби, турлари, оммавий ахборот воситалари орқали тарғибот қилиш қоидалари аниқ нормалар билан мустаҳкамлаб қўйилган. Тошкент давлат юридик университети доценти вазифасини бажарувчи Хушвақт ХАЙИТОВга шу масалада мурожаат қилдик.\n— Сайловолди ташвиқотининг ҳуқуқий асослари, уни олиб бориш турлари, шакллари ҳақида гапириб берсангиз.\n— Сайловолди ташвиқоти сайлов жараёни қатнашчилари учун муҳим амалий аҳамиятга эга бўлиб, депутатликка номзодлар ва сиёсий партиялар учун ўзига хос синов ҳисобланади. Сайловолди ташвиқотининг муваффақиятли ўтиши сиёсий партиянинг тарафдорлари кўпайишига, унинг жамиятдаги мавқеи ортишига хизмат қилади.\nМамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепцияси асосида 2012 йил 19-декабрда қабул қилинган «Ўзбекистон Республикаси Олий Мажлисига сайлов тўғрисида»ги ҳамда «Халқ депутатлари вилоят, туман ва шаҳар Кенгашларига сайлов тўғрисида»ги қонунга ўзгартиш ва қўшимчалар киритиш ҳақидаги қонунга мувофиқ сайлов эркинлиги ҳуқуқи принципини тўлиқ жорий этиш ва сайлов тизимининг янада демократлашувига хизмат қиладиган нормалар амалиётга татбиқ этилди. Хусусан, «Ўзбекистон Республикаси Олий Мажлисига сайлов тўғрисида»ги қонуннинг 27-моддаси янги таҳрирда баён этилди.\nУнда сайловолди ташвиқоти тушунчасига қуйидаги таъриф берилган. Яъни, сайловолди ташвиқоти — сайлов кампанияси даврида амалга ошириладиган ва сайловчиларни депутатликка номзодни ёки сиёсий партияни ёқлаб овоз беришга ундашга қаратилган фаолиятдир.\nЯнги меъёрга кўра, сайлов куни ва овоз бериш бошланишига бир кун қолганида сайловолди ташвиқотига йўл қўйилмайди. Бу эса сайловчиларга ўз қарашларини, сиёсий хайрихоҳларини аниқлаб олиш, уларнинг кимга ва қандай сиёсий дастур учун овоз бериш масаласида онгли равишда аниқ бир қарорга келиши учун қўшимча вақт берилишига имкон яратади. Мазкур норма бир қатор ривожланган давлатлар қонунчилигида ҳам белгилаб қўйилган.\nБундан ташқари, қонунда сайловолди ташвиқотини сайловчиларга бепул ёки имтиёзли шартларда товарлар бериш, хизматлар кўрсатиш (ахборот хизматларидан ташқари), шунингдек, пул маблағлари тўлаш билан қўшиб олиб бориш тақиқланган.\nСайловолди ташвиқоти қуйидаги тарзда олиб борилади. Яъни, сиёсий партиянинг дастури ва сайловолди платформаси тўғрисидаги ахборотни ўзининг депутатликка номзодларини ёқлаб овоз беришга даъват этган ҳолда тарқатиш, шунингдек, депутатликка номзод тўғрисидаги ахборотни уни ёқлаб овоз беришга даъват этган ҳолда тарқатишга рухсат этилади. Сайловолди ташвиқоти омма олдида мунозаралар, баҳслар, матбуот конференциялари, интервьюлар, сўзга чиқишлар, сайловчиларнинг йиғилишлари, депутатликка номзод, сиёсий партия тўғрисидаги роликларни жойлаштириш шаклида олиб борилиши мумкин.\nСайловолди ташвиқоти оммавий ахборот воситалари, шунингдек, телевидение, интернет, босма, кўргазмали, аудиовизуал ва бошқа ташвиқот материалларини (плакатлар, варақалар ва бошқа материалларни) чиқариш ҳамда тарқатиш, сайловчилар билан учрашувлар ўтказиш орқали амалга оширилади.\nДепутатликка номзодлар, сиёсий партиялар сайловолди ташвиқотини олиб боришнинг қонун ҳужжатларида тақиқланмаган бошқа турлари, шакллари ва усулларидан ҳам фойдаланиши мумкин.\n— Сайловолди ташвиқотини оммавий ахборот воситалари орқали олиб бориш тартиби қандай? Шунингдек, босма, кўргазмали, аудиовизуал ва бошқа ташвиқот материалларини чиқариш ҳамда тарқатиш орқали сайловолди ташвиқотини юритиш мезонлари ҳақида тўхталсангиз.\n— «Халқ депутатлари вилоят, туман ва шаҳар Кенгашларига сайлов тўғрисида»ги Қонуннинг 25-моддасига биноан, сайловолди ташвиқоти депутатликка номзодлар тегишли вилоят, туман, шаҳар сайлов комиссияси томонидан рўйхатга олинган кундан бошланади. Қонунчилигимизда депутатликка номзодларга, сиёсий партияларга оммавий ахборот воситаларидан фойдаланишда тенг ҳуқуқ берилган.\n«Ўзбекистон Республикаси Олий Мажлисига сайлов тўғрисида»ги қонуннинг 27-моддасига мувофиқ, сайловолди ташвиқоти олиб борилаётганда давлат оммавий ахборот воситаларидан фойдаланишда депутатликка номзодларга, сиёсий партияларга ҳажмига кўра бир хил бўлган эфир вақти ва нашр майдонини бепул бериш йўли билан тенг шароитлар таъминланади.\nДепутатликка номзодларга, сиёсий партияларга давлат оммавий ахборот воситаларида ҳақ эвазига ҳам эфир вақти ёки нашр майдони ажратилиши мумкин. Депутатликка номзодларга, сиёсий партияларга нодавлат оммавий ахборот воситаларида қонун ҳужжатларига мувофиқ эфир вақти ёки нашр майдони ажратилиши ҳам назарда тутилган.\nСайлов кампаниясида иштирок этувчи оммавий ахборот воситалари томонидан эфир вақти, нашр майдони учун белгиланадиган ҳақ тўлаш шартлари ҳамда бошқа талаблар барча депутатликка номзодлар, сиёсий партиялар учун тенг ва бир хил бўлиши белгиланган.\nОммавий ахборот воситаларида тарқатиладиган ахборот ҳақиқатга мос бўлиши, депутатликка номзодлар, сиёсий партияларнинг ҳуқуқлари ва қонуний манфаатларини бузмаслиги керак. Ҳақиқатга тўғри келмайдиган, шунингдек, депутатликка номзодларнинг шаъни ва қадр-қимматига путур етказадиган маълумотларни тарқатиш тақиқланади.\nШунингдек, қонунчиликда сиёсий партияларга босма, кўргазмали, аудиовизуал материалларни, фонограммаларни, босма маҳсулотнинг электрон шаклларини ва бошқа ташвиқот материалларини монеликсиз чиқариш ҳамда тарқатиш учун тенг шароитлар яратиб берилган. Таъкидлаш лозимки, ташвиқот материаллари Ўзбекистон Республикаси ҳудудида тайёрланиши керак.\n— Сайловолди ташвиқотининг энг самарали ва таъсирчан усулларидан бири — сайловчилар билан учрашувлар ўтказиш орқали сайловолди ташвиқоти олиб бориш ҳисобланади. Шу ҳақида гапириб берсангиз.\n— Амалдаги қонунчилигмизда сайловчилар йиғилишлари сиёсий партиялар томонидан мустақил равишда ўтказилиши белгиланган. Сайловчиларнинг йиғилишлари ўтказиладиган жой ва вақт, қоида тариқасида, участка сайлов комиссиялари билан келишиб олинади. Маҳаллий ҳокимият органлари ва жамоат бирлашмалари, шунингдек, фуқароларнинг ўзини-ўзи бошқариш органлари депутатликка номзодларга йиғилишлар ўтказиш учун жиҳозланган хоналар ажратишлари, уларга сайловчилар билан учрашувлар ўтказишни ташкил этишда, зарур маълумот ва ахборот материалларини олишда ёрдам кўрсатиши шарт. Йиғилишлар ва учрашувларнинг ўтказиладиган жойи ҳамда вақти ҳақида сайловчиларга олдиндан хабар қилинади.\nСайловолди ташвиқоти жараёнида ҳар бир сиёсий партиянинг ўз қиёфасига, жамиятнинг ўзи суянадиган қатламлари манфаатларини ифода қилувчи аниқ дастурлари билан сайловчилар олдига чиқиши зарур.\n— Сайловолди ташвиқоти олиб боришда ривожланган демократик давлатлар тажрибаси ҳақида тўхталсангиз.\n— Сайловолди ташвиқоти олиб бориш тартиби ҳар бир давлатнинг ҳуқуқий тизими, тарихий тараққиёти ва бошқа ўзига хос хусусиятларидан келиб чиққан ҳолда ишлаб чиқилган. Бироқ, аксарият давлатларда бу борада ўхшаш қоидалар мавжуд. Мисол учун, Литва, Молдова, Арманистон каби бир қатор давлатларда сайловолди ташвиқоти номзодлар рўйхатга олинган вақтдан бошланади. АҚШ, Италия, Франция каби давлатларда сайлов куни ташвиқот олиб боришга йўл қўйилмайди.\nШунингдек, Францияда овоз бериш кунига 7, Венгрияда 8 кун қолганида жамоатчилик фикри сўровлари, сайлов натижалари прогнозлари ва ўтказилаётган сайлов билан боғлиқ бошқа тадқиқотлар нашр этилишига йўл қўйилмайди.\nАйрим мамлакатлар, хусусан, АҚШ ва Польшада сайловолди ташвиқоти олиб бориш учун давлат томонидан маблағ ажратилиши кўзда тутилмаган. Греция, Исроил ва Францияда эса оммавий ахборот воситаларидан фойдаланишда эфир вақти сиёсий партияларнинг парламентда тутган ўрни ва ижтимоий фаоллигига қараб ажратилади.\nСайловолди ташвиқоти даврида сиёсий партиялар, депутатликка номзодлар қонунларда белгиланган талабларга қатъий риоя қилиш, бошқа сиёсий партиялар томонидан кўрсатилган номзодлар билан ҳалол рақобатга киришиши муҳим аҳамиятга эга. Ҳаққоний кураш сиёсий партияларнинг халқ, жамият ўртасидаги обрўсини янада оширишга тарафдорлари кўпайишига хизмат қилади.


Японияда қўлтиқ учун вентилятор яратишди\n00:10 / 19.07.2016\nЯпониянинг Thanko компанияси ноодатий гаджетлар тўплами — қўлтиқ учун вентиляторни ишлаб чиқди. Қурилма кўйлак ёки майка қўлига ўрнатилган, тешик эса кўкрак қафаси ва елка бўғими орасидаги ички қисмга йўналтирилган. Вентиляторларни жуда кичик ва сезилмас даражада деб бўлмайди, бироқ улар ўз ишини яхши бажармоқда.\nҚурилма AAA турдаги икки батареядан ёки ноутбукка уланувчи USB-шнур орқали қувват олади. Ишлаб чиқарувчиларнинг қайд этишича, батарея ёки аккумуляторни қувватлашга доимий ишнинг 5—9 соати (танланган режимга қараб) етади.\nМаълум бўлишича, бу вентиляторлар кучли жазирамадан азият чекувчи мамлакат аҳолиси ва қаттиқ терлайдиган инсонлар учун фойдали қурилмага айланади.


Сайлов 2015: Фуқароларнинг сайлов ҳуқуқлари | Ўзбекистон "Адолат" социал-демократик партияси\n9 Март, 17:54 • САЙЛОВ - 2015, Янгиликлар • 3672 марта кўрилди • Комментариев к записи Фуқароларнинг сайлов ҳуқуқлари нет\nМамлакатимизда 29 март куни бўлиб ўтадиган Ўзбекистон Республикаси Президенти сайловига тайёргарлик давом этмоқда.\nМарказий сайлов комиссияси аъзоси Эсонбой РАЖАБОВ ЎзА мухбирига ушбу муҳим сиёсий кампанияга тайёргарликнинг бориши ҳақида сўзлаб берди:\n– Сайловлар кучли фуқаролик жамиятига асосланган демократик ҳуқуқий давлатнинг ажралмас белгиси, халқнинг ўз хоҳиш-иродаси эркин ифодаланиши, жамият ва давлат ишларини бошқаришда фуқаролар иштирокининг асосий шаклидир. Мамлакатимизда яратилган ва юксак демократик талабларга жавоб берадиган сайлов тизими амалда фуқароларнинг энг муҳим сиёсий ҳуқуқи тўлиқ амалга ошишига хизмат қилаётир.\nФуқароларнинг сайловга оид ҳуқуқлари кафолатлари Ўзбекистон Республикаси Конституциясида мустаҳкамланган. Унда қайд этилганидек, Ўзбекистон Республикасининг фуқаролари давлат ҳокимияти вакиллик органларига сайлаш ва сайланиш ҳуқуқига эга. Ҳар бир сайловчи бир овозга эга. Овоз бериш ҳуқуқи, ўз хоҳиш-иродасини билдириш тенглиги ва эркинлиги қонун билан кафолатланади.\nБу конституциявий кафолатлар ушбу соҳада қабул қилинган қонун ҳужжатларида янада кенгроқ акс эттирилган. Жумладан, Ўзбекистон Республикасининг “Фуқаролар сайлов ҳуқуқларининг кафолатлари тўғрисида”, “Ўзбекистон Республикаси Олий Мажлисига сайлов тўғрисида”, “Ўзбекистон Республикаси Президенти сайлови тўғрисида”, “Халқ депутатлари вилоят, туман ва шаҳар Кенгашларига сайлов тўғрисида”ги ҳамда “Ўзбекистон Республикаси Марказий сайлов комиссияси тўғрисида”ги қонунларда сайловчиларнинг ҳуқуқ ва эркинликлари ўз ифодасини топган.\nМиллий сайлов қонунчилигида белгиланган фуқаролар сайлов ҳуқуқларининг кафолатлари халқаро ҳуқуқнинг умумэътироф этилган қоидаларига тўла мос келади.\nИнсон ҳуқуқлари умумжаҳон декларациясида ҳар бир инсон бевосита ёки эркин сайланган вакиллар воситасида ўз мамлакатини бошқаришда қатнашиш ҳуқуқига эгалиги, халқ иродаси ҳокимиятнинг асоси бўлиши лозимлиги, бу ирода даврий, умумий ва тенг сайлов ҳуқуқидан яширин овоз бериш йўли билан ёки овоз бериш эркинлигини таъминлайдиган бошқа тенг қийматли шакллар воситасида ўтказилган сайловларда ўз аксини топиши лозимлиги белгиланган.\nБу тамойилларга миллий сайлов қонунчилигимиз тўла мувофиқ келади. “Фуқаролар сайлов ҳуқуқларининг кафолатлари тўғрисида”ги қонунга биноан Ўзбекистон Республикасининг фуқаролари жамият ва давлат ишларини бошқаришда бевосита ҳамда ўз вакиллари орқали иштирок этиш ҳуқуқига эгадирлар. Сайловчилар ўз хоҳиш-иродаларини эркин билдириш ва яширин овоз бериш ҳуқуқига эгадирлар.\nБундай имкониятлардан амалда юртдошларимиз кенг фойдаланаётгани, хусусан, 2014 йил декабрь ойида бўлиб ўтган парламент сайловларида намоён бўлди. Унда сайловчиларнинг қарийб тўқсон фоизи фаол иштирок этгани бунинг яққол исботидир.\nЎзбекистон Республикаси Президенти сайлови кампанияси кўппартиявийлик ва тенглик тамойилларига мувофиқ давом этмоқда. Тўртта сиёсий партиядан номзодлар кўрсатилиб, улар сайловчилар ўртасида ташвиқот ишларини олиб бораётир. Сайловолди ташвиқоти даврида Ўзбекистон Республикаси Президентлигига номзодларга оммавий ахборот воситаларидан фойдаланишда тенг ҳуқуқ таъминланмоқда. Аниқроқ айтганда, Ўзбекистон Республикаси Марказий сайлов комиссияси томонидан Ўзбекистон Республикаси Президентлигига номзодларга ўз сайловолди дастурлари асосий қоидаларини сайловчиларнинг эътиборига етказиш учун Ўзбекистон Миллий телерадиокомпаниясининг “Ўзбекистон” ва “Ёшлар” теле ва радиоканалларида 900 дақиқадан эфир вақти берилди. Сайловолди ташвиқоти даврида “Халқ сўзи”, “Народное слово” ва “Правда Востока” газеталарида 10 саҳифадан нашр майдони ажратилди.\nБундан ташқари, ҳудудий теле ва радиоканаллар, босма нашрлардан ҳам фойдаланиш учун номзодларнинг ҳар бирига 180 дақиқа эфир вақти ва 5 саҳифагача нашр майдони ажратилган.\nБу каби чора-тадбирлар фуқароларнинг сайловга оид бутун жараён билан тўлиқ хабардорлигини таъминлаш, номзодларнинг дастурлари билан батафсил танишиш имконини бераётир. Зеро, бу сайловчиларнинг келгусида муносиб номзодни танлаб, унга овоз беришига хизмат қилади.\n“Ўзбекистон Республикаси Президенти сайлови тўғрисида”ги қонунга мувофиқ, Ўзбекистон Республикасининг 18 ёшга тўлган фуқаролари Ўзбекистон Республикаси Президенти сайловида қатнашиш ҳуқуқига эга. Ижтимоий келиб чиқиши, ижтимоий ва мулкий аҳволига, ирқий ёки миллий мансублигига, жинси, маълумоти, тили, динга муносабатига, машғулот тури ва хусусиятига қараб Ўзбекистон Республикаси фуқароларининг сайлов ҳуқуқини бирон-бир тарзда бевосита ёки билвосита чеклаш тақиқланади.\nЎзбекистон Республикаси Президенти сайловини ўтказиш принципларига тўхталадиган бўлсак, бунда демократик талаблардан ҳисобланган ошкоралик, эркинлик, тенгликка тўлиқ риоя этилади. Қонунга кўра, Ўзбекистон Республикасининг фуқаролари Ўзбекистон Республикаси Президентини сайлаш бўйича сайловолди кампаниясида ва овоз беришда эркин қатнашадилар. Ўзбекистон Республикаси Президенти сайлови бўйича овоз бериш яширин бўлиб, фуқаролар томонидан бевосита амалга оширилади.\nЎзбекистон Республикаси Президенти сайловига тайёргарлик кўриш ҳамда уни ўтказишда сайлов комиссиялари муҳим ўрин тутади. Айни пайтда мамлакатимизда бу институтнинг бутун тизими шакллантирилган ва комиссиялар ўз фаолиятини очиқ ва ошкора амалга оширмоқда. Сайлов округлари, сайлов участкаларида комиссия аъзолари томонидан сайловчиларнинг ҳуқуқий маданиятини юксалтиришга оид чора-тадбирлар кўрилмоқда.\nСайловчиларнинг овоз беришини ташкил этишга юқори савияда тайёргарлик кўрилмоқда. Чунончи, овоз бериш махсус ажратилган биноларда ўтказилади, уларда яширин овоз бериш учун етарли миқдорда кабиналар ёки хоналар жиҳозланиши, сайлов бюллетенлари бериш учун жойлар ажратилиши ҳамда сайлов қутилари ўрнатилиши керак. Сайлов қутилари овоз берувчилар улар ёнига албатта яширин овоз бериш кабиналари ёки хоналари орқали ўтиб келадиган қилиб жойлаштирилади.\nҲар бир сайловчи шахсан овоз беради, бошқа кишилар учун овоз беришга йўл қўйилмайди. Сайлов бюллетенларини тегишли участка сайлов комиссияси аъзолари сайловчиларнинг рўйхати асосида паспорт ёки бошқа гувоҳнома кўрсатилгач беради. Ҳар бир сайловчи сайлов бюллетени олгани ҳақида сайловчилар рўйхатидаги ўз фамилияси рўпарасига имзо чекади.\nСайлов куни яшаш жойида бўлиш имконига эга бўлмаган сайловчи муддатидан олдин овоз бериши мумкин. Бунинг учун у ўз яшаш жойидаги участка сайлов комиссиясидан сайлов варақаларини талаб қилиб олиши, Ўзбекистон Республикаси Президентлигига номзодлар хусусида қарорга келиши ҳамда тўлдирилган сайлов варақаларини конвертга солиб, участка комиссиясига қолдириши мумкин. Сайловчи сайлов варақасини олганлиги ҳақида сайловчилар рўйхатига имзо чекади. Сайлов варақасининг нусхасини Марказий сайлов комиссияси белгилайди.\nАйрим сайловчилар соғлиғи ёмонлиги туфайли ёки бошқа сабабларга кўра овоз бериш учун ажратилган бинога кела олмаган ҳолларда участка сайлов комиссияси уларнинг илтимосига кўра комиссиянинг камида икки аъзосига сайловчилар турган жойда овоз беришни ташкил этишни топшириши мумкин. Бирон-бир сабаб билан сайловчилар рўйхатига киритилмай қолган сайловчилар шахсини ва яшаш жойини тасдиқлайдиган ҳужжат асосида сайловчилар рўйхатига киритилади.\nФуқароларнинг сайлов ҳуқуқлари was last modified: Март 10th, 2015 by admin\nСАЙЛОВ – 2015\n« Янги қонун лойиҳалари фракция муҳокамасида «Маҳалла» телеканалини оддий телевизорларда кўриш тўғрисида »


Ғазила, G’azila(ар.) – тўғри, ҳалол, инсофли.\nҒайбуллоҳ, G’aybulloh(ар.) – Аллоҳнинг ғайби; Аллоҳнинг илми ладунига сазовор бўлган банда.\nҒайрат, G’ayrat(ар.) – шижоатли, ғайратли; ғайур – ўз аҳли-аёлини номаҳрамлардан қизғанадиган.\nҒайрон, G’ayron(ар.) – аҳли-аёлини номаҳрамлардан қизғанувчи, рашк қилувчи, ғаюр.\nҒайро, G’ayro(ар.) – завжини номаҳрам аёллардан рашк қилувчи мўмина (“Ғайрон”нинг муаннас шакли).\nҒалаба, G’alaba(ар.) – ғалаба қозонувчи, муваффаққиятга эришувчи (“Зафар” исмининг маънодош шакли).\nҒани, G’ani(ар.) – бой, бадавлат, таъмадан беҳожат, фақат Аллоҳгагина муҳтож бўлган банда.\nҒассон, G’asson(ар.) – 1) Ғассон ибн Ағорр ибн Ҳасийн ибн Авс Абу Ағорр ан-Наҳшалий (катта табаа тобеин), 2) Ғассон ибн Барзийн Абу Миқдом ат-Туҳавий (катта табаа тобеин), 3) Ғассон ибн Авф ал-Мозиний ал-Басрий (табаа тобеин), 4) Ғассон ибн Музар Абу Музар ал-Аздий Ан-Намарий (табаа тобеин).\nҒаффорберган, G’afforbergan(ар.-ўз.) – бандаларининг гуноҳларини доимий тарзда кечириб турувчи Аллоҳ берган фарзанд.\nҒаффорберди, G’afforberdi(ар.-ўз.) – “Ғаффорберган” билан маънодош.\nҒаффорқул, G’afforqul(ар.-ўз.) – бандаларининг гуноҳ ва маъсиятларини давомли суратда мағфират қилувчи Аллоҳнинг бандаси.\nҒаюр, G’ayur(ар.) – ўз аҳлини бошқалардан ўта рашк қилувчи, қизғанувчи.\nҒаюра, G’ayura(ар.) – “Ғаюр”нинг муаннас шакли.\nҒиёс, G’iyos (ар.) – ёрдам, кўмак, мадад (“Авн”, “Наср” исмларининг маънодош шакли) * Ғиёс ибн Жаъфар аш-Шомий ар-Роҳабий (табаа тобеинлардан илм олган, ишончли ҳадис ровийси).\nҒиёсуддин, G’iyosuddin (ар.) – Ислом диннинг ёрдами; Диннинг ривожланиши учун ҳисса қўшувчи.\nҒозий, G’oziy(ар.) – Дин йўлида курашиб, ғолиб чиқувчи.\nҒозийуддин, G’oziyuddin(ар.) – “Ғозий” исмининг хос шакли.\nҒозиислом, G’oziislom(ар.) – айнан “Ғозийуддин” маъносида.\nҒозия, G’oziya(ар.) – “Ғозий”нинг муаннас шакли.\nҒолиб, G’olib (ар.) – ғолиб, музаффар, зафар қучувчи * Ғолиб ибн Ҳузайл Абулҳузайл ал-Авдий ал-Куфий (тобеин).\nҒолиба, G’oliba (ар.) – “Ғолиб”нинг муаннас шакли.\nҒолия, G’oliya(ар.) – қимматбаҳо, камёб, қадрли, ҳурматли.\nҒулом, G’ulom(ар.) – хизматкор; банда, қул.\nҒуломали, G’ulomali(ар.) – “Ғулом” ва “Али” исмлари бирикмаси.\nҒуломъазиз, G’ulom’aziz(ар.) – улуғ ва буюк Аллоҳнинг бандаси.\nҒуломъазим, G’ulom’azim(ар.) – улуғ ва буюк Аллоҳнинг бандаси.\nҒуломъалий, G’ulom’aliy(ар.) – улуғ мартабали Аллоҳнинг бандаси.\nҒуломанвар, G’ulomanvar(ар.) – “Ғулом” ва “Анвар” исмлари бирикмаси.\nҒуломаҳмад, G’ulomahmad(ар.) – “Ғулом” ва “Аҳмад” исмлари бирикмаси.\nҒуломжаббор, G’ulomjabbor(ар.) – бандалар ишини ислоҳ қилувчи Аллоҳнинг бандаси.\nҒуломиддин, G’ulomiddin(ар.) – Ислом Дини учун хизмат қилувчи, Дин хизматчиси, Ислом фидокори.\nҒуломкабир, G’ulomkabir(ар.) – улуғ Аллоҳнинг бандаси.\nҒуломкарим, G’ulomkarim(ар.) – саховати кенг бўлган Аллоҳнинг бандаси.\nҒуломмажид, G’ulommajid– улуғ ва ҳамду санога муносиб Аллоҳнинг бандаси.\nҒуломмалик, G’ulommalik(ар.) – Қиёмат кунида мутлоқ Подшоҳ бўладиган Аллоҳнинг бандаси.\nҒуломмаҳбуб, G’ulommahbub(ар.) – Аллоҳнинг севимли бандаси.\nҒуломмаҳмуд, G’ulommahmud(ар.) – мақтовга сазовор амалларни қилувчи банда.\nҒуломмуҳаммад, G’ulommuhammad(ар.) – “Ғулом” ва “Муҳаммад” исмлари бирикмаси.\nҒуломназир, G’ulomnazir(ар.) – “Ғулом” ва “Назир” исмлари бирикмаси.\nҒуломраҳим, G’ulomrahim(ар.) – Раҳмли Аллоҳнинг бандаси.\nҒуломраҳмон, G’ulomrahmon(ар.) – Меҳрибон Аллоҳнинг бандаси.\nҒуломризо, G’ulomrizo(ар.) – “Ғулом” ва “Ризо” исмлари бирикмаси.\nҒуломуллоҳ, G’lomulloh(ар.) – Аллоҳнинг хизматкори, Аллоҳ йўлида хизмат қилувчи.\nҒуломшакур, G’ulomshakur(ар.) – бандалари амалга оширган оз амалга ҳам кўплаб савоблар берувчи Аллоҳнинг бандаси; Аллоҳ таолога кўп шукр қилувчи банда.\nҒуломқодир, G’ulomqodir(ар.) – ҳар бир нарсага қодир Аллоҳнинг бандаси.\nҒуломғафур, G’ulomg’afur(ар.) – бандаларининг гуноҳларини доимий суратда кечириб турувчи Аллоҳнинг бандаси.\nҒуломҳаким, G’ulomhakim(ар.) – ҳикмат Соҳиби Аллоҳнинг бандаси.\nҒуломҳасан, G’ulomhasan(ар.) – чиройли ва одобли банда.\nҒуломҳафиз, G’ulomhafiz(ар.) – бандаларини турли мусибат ва офатлардан сақлаб турувчи Аллоҳнинг бандаси.\nҒуломҳусайн, G’ulomhusayn(ар.) – “Ғуломҳасан”нинг кичрайтирма шакли.\nҒусн, G’usn(ар.) – дарахт шох-шаббаси.\nҒусойн, G’usoyn(ар.) – “Ғусн”нинг кичрайтирма шакли.\nҒусойна, G’usoyna(ар.) – “Ғусойн”нинг кичрайтирма шакли.\nҒуфрон, Ғуфрон (ар.), (э.и.) – Аллоҳ таолодан истиғфор сўровчи.\nҲозир сайтимизда 363 та меҳмон бор, сайт аъзолари эса йўқ


Ўтган асрнинг охирги чоракларидан бошлаб одам савдоси атамаси тез-тез ишлатила бошланди. Бу атама кўпчиликнинг қалбига ғулғула солиб ҳам улгурди. Баъзан шу мавзу хусусида гап борганда, «одам савдоси қурбони бўлишдан, худонинг ўзи асрасин», деган хитобларни эшитиб қоламиз. Шунақа пайтда, «сендан ҳаракат, мендан баракат», деган нақл борку? Худо асрасин, деб айтасиз, аммо ўзингиз қўл қовуштириб ўтирасизми? Эҳтиёт чораларини кўриш ҳақида ўйлаяпсизми ўзи», деб сўрагимиз келади-ю, яна… Хўш эҳтиёт чораси нима?\nБатафсил... Янги шарх қўшиш Айбига иқрорнинг "қиматтли" узри\nИнсон қадр қимматининг баҳоси йўқ. Кишиларнинг бир-бирини ҳурмат қилиши, бировнинг ҳаётига зарар етказмаслиги нафақат инсонийлик ҳусусиятлари, балки қонуний меъёрлар юзасидан ҳам талаб этилади. Ўзбекистон Республикаси Конституциясида инсон ҳуқуқ ва эркинликлари юқори баҳоланиб, қонун ҳар бир фуқаронинг ҳуқуқ ва эркинликлари ҳимояланишини таъминлайди.\nБатафсил... Янги шарх қўшиш Дориларга ишингиз тушса…\nИссиқ жон, ҳаммамизнинг бетоб бўлишимиз бор. Шунинг учун, оғринганда жонимизга малҳам бўладиган дори-дармонлар масаласи ҳар доим долзарб бўлиб келган. Қолаверса, бу борада оддий халқни қийнаётган саволлар ҳам талайгина. Мана масалан, сифатли дори билан сифатсизини қандай фарқлаш мумкин, ёки таркиби бир хил бўлган дори-дармон воситаларининг нархи нима учун ҳар хил бўлади?\nБатафсил... Янги шарх қўшиш Ўз ўйингизда ўз ҳуқуқингиз билан! Уй-жой масаласи кишилик жамиятининг дастлабки даврлариданоқ долзарб бўлган. Хавф-хатар ва табиат инжиқликларидан ҳимояловчи бошпана замонавий жамиятда ҳам бирламчи эҳтиёжлар қаторига кирди. Янги қулайликлар эса ҳуқуқий жиҳатларни бошлаб берди. Турар жой билан боғлиқ қонуний меъёрлар барчага таалуқли аҳамият касб этди. Шинам хонадонингизда муаммосиз яшашингиз учун унга доир қонунчиликдан хабардор бўлишингиз мақсадга мувофиқдир.\nБатафсил... Янги шарх қўшиш Никоҳ бекор қилинди. Болалар тақдири нима бўлади?\n«Танишишди. Севишишди. Турмуш қуришди. Кўп ўтмай ажрашишди. Ўртада икки фарзанд ва муҳаббат етим қолди…» Машҳур ёзувчининг бу жумласи кўпчиликка таниш, аммо уни шахсий тажрибасидан бошидан кечирганлар ҳам бор. Хўш, севги қиссаси тугагач, унинг ҳосиласи бўлмиш фарзандлар тақдири қандай кечади?\nБатафсил... Comments (1) МЕРОСГА МУАММОСИЗ ЭГА БЎЛИНГ!\nМерос қолдириш ва унга эгалик қилиш биз ўйлаганчалик жўн иш эмас. Шунинг учун у билан муомала қилишда ҳуқуқларни билиш, юрист билан маслаҳатлашиш талаб этилади.\nБатафсил... Янги шарх қўшиш Хориждаги турмушнинг мушти\nХориждаги турмушнинг мушти\nДунё-дунё бўлиб Шарқ гўзалларидек муъжизавий ҳусн соҳибаларини кўрмаган. Уларнинг малоҳати, ҳаёю-ибоси олдида эса афсонавий ҳусни ҳам хижолат. Бироқ илгари биргина қарашига минглар жонини қурбон қилишга тайёр турган бу гўзаллардан айримининг замона зайли сабабми нигоҳи сўлғин.\nБатафсил... Янги шарх қўшиш БОЛАНИНГ БЕГОНАСИ БЎЛМАЙДИ!\nҲаммаси бола асраб олиш ҳақида\nЎзбек халқи азалдан болажон. Тақдир фарзанд билан сийламаган кўнгли ярим инсонлар ҳам ака-укаларию опа-сингилларининг болаларини ўз тарбиясига олишади. Бугун ана шу ҳолат, яъни фарзандликка олиш тартиби ҳақида сўз юритиб, мухлисларимизнинг саволларига имкон қадар жавоб беришга ҳаракат қиламиз.\nБатафсил... Янги шарх қўшиш Ажрашиш муаммонинг ечими эмас, муаммонинг ўзи!\n5 йилгача ажрашиш мумкин эмас...Батафсил... Comments (2) Ҳаммаси ТУҒРУҚ ЖАРАЁНИ ҳақида\nТуғруқхоналардаги қабул жараёни, талаб қилинадиган ҳолатлар ҳақидаБатафсил... Янги шарх қўшиш Бошқа мақолала...\n«Иссиқ сув, газдан келдик, эшикни очинг!»\n«Боғчада боламнинг соғлиғи учун ким жавобгар?»\nБола асраб олмоқчимисиз? Йўл-йўриқларини билиб олинг!\n«Фарзандимни ёлғиз тарбиялаяпман, бизга қанақа имтиёзлар берилади?»


Вьетнамдаги кучли сув тошқинлари камида 24 кишининг ҳаётига зомин бўлди\n12:22 / 19.12.2016\nВьетнам марказий вилоятларида юз берган сув тошқинлари 24 кишининг ҳаётига зомин бўлди, яна 16 нафар инсон жароҳатланди. Бу ҳақда Синьхуа агентлиги табиий офатлар олдини олиш ва уни назорат қилиш бўйича департаментга асосан хабар берган.\nАгентлик маълумотларига кўра, Биньдинь вилоятида 16 киши, Тхыатхьен-Хюэда эса беш инсон ҳалок бўлган. Бундан ташқари, табиий офат туфайли Кханьхоа ва Фуйен вилоятларида ҳам уч фуқаро ҳаётдан кўз юмган.\nКучли довуллар 322 уйни бутунлай йўқ қилиб, 118 тасига зарар етказган. Ҳукумат тахминига кўра, табиий офат оқибатида 19 минг гектарга яқин гуруч, 10 минг гектар ғалла майдонлари ва 4 гектар дарахтзор сув остида қолган. Ҳалокат умумий миқдорда 35,11 миллион доллар зарар келтиргани айтилмоқда.\nМаълумот учун, Вьетнам доимий тарзда тропик тўфон ва пўртаналардан азият чекади. Ноябрь бошида юз берган табиий офат сабаб 15 киши қурбон бўлиб, деярли 12 минг гектар ер майдони сув остига ғарқ бўлганди.\nВьетнамдаги турар-жой мажмуасида ёнғин, ҳалок бўлганлар кўп\n09:00 / 23.03.2018


Тошкент аэропортида туризм ахборот маркази ишга тушди\nТошкент аэропортида сайёҳларга хизмат кўрсатувчи ахборот-туризм маркази очилди.\nТОШКЕНТ, 12 мар — Спутник. Кеча 12-март куни Ислом Каримов номидаги Тошкент халқаро аеропортида хорижлик сайёҳларга хизмат кўрсатиш учун мамлакатдаги биринчи ахборот-туризм маркази (стенди) ишга тушди, деб хабар қилмоқда Ўзбекистон туризм қўмитаси.\nАхборот-туризм марказининг асосий вазифаси – чет эллик меҳмонларнинг мамлакатга ташрифи қулай ўтиши учун барча зарур маълумотларни тақдим этишдир. Шунингдек, бу ерда меҳмонларга такси, меҳмонхона брон қилиш, трансфер, туристик сим-карталар, ахборот-туристик материаллар олиш каби хизмат турлари тақдим этилади.\nАхборот-туризм стенди 2019-2025 йилларда Ўзбекистон Республикаси Туризм соҳасини ривожлантириш консепсиясида мамлакатнинг сайёҳлик салоҳиятини янада ривожлантириш ва такомиллаштириш мақсадида амалга оширлган.\nАхборот марказини Ўзбекистон Республикаси Туризмни ривожлантириш давлат қўмитаси раисининг биринчи ўринбосари в.б. Улуғбек Қосимхўжаев очиб берди ва очилиш маросимида журналистларга ушбу тадбирнинг аҳамияти ҳамда ахборот марказларини ҳали бутун Республика бўйлаб ўрнатиш режалаштирилгани ҳақида маълум қилди.


Рамзон Қодиров ва Тимати iPhone ишлатишдан воз кечишди » Ўзбекистон янгиликлари – Zamin.uz\nЧеченистон раҳбари Рамзон Қодиров ва қўшиқчи Тимати Россия маҳсулоти бўлган YotaPhone фойдасига iPhone ишлатишдан воз кечишди. Бу ҳақда Қодиров ўз Инстаграмида маълум қилган.\n“Қадрли дўстлар! Мен аввал ҳам iPhone ишлатишдан воз кечмоқчи эканимни маълум қилган эдим. Бу вақт оралиғида YotaPhone’ни ишлатишни ўрганиб чиқдим. Бугун ёнимга дўстим Тимати – Тимур Юнусов келди. Мен унга ҳам YotaPhone совға қилдим. Бундан бошлаб иккимиз ҳам YotaPhone ишлатамиз. У фойдаланиш учун қулай, кўриниши ҳам чиройли, бундан ташқари у Россия маҳсулоти”, деб ёзди Қодиров.\nАввалроқ, телебошловчи Тина Канделаки Қодировга Россия маҳсулоти бўлган YotaPhone 2 смартфонини тақдим этган эди. Ўшанда Қодиров россияликларни Америка ижтимоий тармоқлари ва смартфонларидан воз кечишга чақирган эди.\n01:21 Рамзан Кадировнинг «iPhone»дан фойдаланаётган сурати тарқалди


Бомдод намозига уйғониш учун нима қилиш керак? | Azon.uz - Ахборот-таҳлилий портал\nБомдод намозига уйғониш учун нима қилиш керак?\n2871 15:00 11.01.2020\nИслом даъватчиси доктор Муҳаммад Ротиб ал-Набулсий “Аллоҳга ва гўзал хулқларга чақирув” кўрсатувида шундай деди:\n– Муҳтарам шайх! Кўпчилик бомдод намозига ухлаб қолади. Бомдодга туришда намозхонга нима ёрдам беради?\n– Уйқуга эрта ётмоғинг, деб жавоб берди.\n– Бомдодга туришни ният қилишинг! Ишонинг, бу муболаға эмас. Агар қўнғироқни соат тўртга қўйган бўлсангиз, аниқ бир дақиқа олдин уйғонасиз, яъни қўнғироқ чалинишидан бир дақиқа аввал уйқунгиз ўчади. Қачонки, Аллоҳ сизни ростдан турмоқчилигингизни билса кифоя. Қўнғироқсиз, яъни уйғотадиган соатсиз уйқудан тура оласиз!\nЧеченистонда бомдод намозига масжидга борган болаларга совға берилади\nҲатто олимлар тадқиқот олиб бориб шуни аниқладиларки, одамлар уйғотувчи соатни бошларига қўйиб ётсалар ҳам уйғонмасликлари мумкин. Аммо намозга туришни ният қилган кишилар қўнғироқ чалинишидан аввал уйғонадилар, чунки Аллоҳ улардаги холис ниятни билганидан уларни ўша онда бедор қилиб қўяди.\nҲадиси шарифларда айтиладики, ким бомдод намозини жамоат билан ўқиса, бас, у ўша куни кечгача Аллоҳнинг ҳимоясида бўлади. Кимки ҳуфтон намозини жамоат билан ўқиса, бас, у тонг отгунча Аллоҳни ҳимоясида бўлади.\nТаржимон: Абдуллоҳ Қаҳрамон ўғли\nБомдод уйқу Ислом намоз Махсус Илм\n1430 21:20 11.02.2020\n3340 12:20 27.01.2020\nИкки совуқ намоз\n2660 07:00 08.01.2020\n8662 02:00 10.06.2018


Энергетика вазирлиги "Янги-Ангрен" ИЭСдаги авария юзасидан расмий маълумот берди - UzNews.uz\n20 январь, 21:00 742 0\nВазирлик ижтимоий тармоқларда архив характеридаги видеолар тарқатилаётгани ва бу бугунги воқеаларга алоқадор эмаслигини таъкидлади.\nБугун "Янги-Ангрен" ИЭСнинг қозон агрегатида кўмир-кукуни ҳаво аралашмасининг чақнаши содир бўлгани ва бунинг оқибатида корхона ишчиларидан 3 нафари вафот этиб, яна 3 нафари турли даражада тан жароҳати олгани хабар қилинган эди.\nЭнергетика вазирлигининг расмий маълумотида қўшимча қилинишича, кеча, 19 январь куни "Янги-Ангрен" ИЭСнинг 5-сон энергоблоки қозон агрегатидаги нуқсон туфайли таъмирга чиқарилган. Бугун электр станция 560 МВт қувват билан ишлаган. 4 та энергоблок ишда, битта энергоблок заҳирада бўлган.\nМазкур ҳолат юзасидан Энергетика вазирлиги раҳбарияти, Фавқулотда вазиятлар вазирлиги ва бошқа тегишли идора вакиллари "Янги-Ангрен" ИЭСга зудлик билан етиб боришган.\nҲозирда тегишли тергов орган ходимлари томонидан ходисанинг асосий сабаблари ўрганилмоқда.\nҲодиса сабаблари тўғрисида расмий маълумотлар батафсил берилади.\nВазирлик Матбуот хизматига кўра, пудрат ташкилотлари ва касаба уюшма қўмиталари раҳбарияти томонидан вафот этганлар ҳамда жароҳат олганларнинг оила аъзоларига моддий ва маънавий ёрдам кўрсатилган.\nШунингдек, ижтимоий тармоқларда архив характеридаги видеолар тарқатилаётгани ва бу бугунги воқеаларга алоқадор эмаслиги таъкидланмоқда.


ЖИНСИЙ ҲАЁТНИНГ САЛОМАТЛИК УЧУН ФОЙДАЛИ ЖИҲАТЛАРИ\nОлимларнинг фикрига кўра, севги билан шуғулланмаслик бу шунчаки жиноятдир! American Journal of Medicine журналида эълон қилган тадқиқот натижаси жинсий алоқада бўлишнинг фойдали жиҳатлари ҳақида далолат беради, деб ёзади Багнет нашри.\nИлмий тадқиқотларга мувофиқ, жинсий алоқа:\n1. Озишга ёрдам беради.\n2. Стресс билан курашади.\n3. Ўзига бўлган ишончни оширади.\n4. Одамни ёшартиради ва ажинлар пайдо бўлишининг олдини олади.\n5. Оғриқдан халос этади.\n6. Бу антидепрессантлар ҳисобланади.\n7. Иммунитет тизимини мустаҳкамлайди.\n8. Умрни узайтиради.


Воқеалар » Страница 7 » Урганч шаҳар ҳокимлиги\nУрганч шаҳар ҳокимлиги » Ўзбек » Воқеалар » Страница 7\nОйбек Холбоев: "МУРОЖААТЛАРНИ ВАҚТИДА ТИНГЛАЙ БИЛИШ, МУАММОЛАРНИ ОЛДИНДАН БАРТАРАФ ЭТИШНИНГ ЯГОНА ЕЧИМИДИР"\nУрганч шаҳар ҳокимлиги биносида турли муаммолари ва масалалари бўйича мурожаат қилган фуқароларни тинглаш ва уларга ечим топиш шаҳар ҳокимининг деярли ҳар кунлик асосий вазифаларидан бирига айланган.\nБу галги қабул давомида ишга жойлашиш, имтиёзли кредит олиш, даволаниш учун йўлланма, моддий ёрдам олиш, уй-жой ажратилиши ва бошқа масалаларга оид 20 дан зиёд мурожаатлар қабул қилинди.\n– Бу каби қабулларни доимий ўтказишдан кўзланган асосий мақсад, Президентимиз олдимизга қўяётган энг биринчи вазифа – одамларнинг ҳаётдан рози бўлиб яшашларини таъминлаш, уларнинг оғирини енгил қилишга кўмаклашиш, – дейди Урганч шаҳар ҳокими Ойбек Холбоев. – Қолаверса, бу каби мулоқотлар бизгача етиб келмаётган муаммолардан хабардор бўлишга имкон беради, одамларнинг давлатга, эртанги кунга умид ва ишончини мустаҳкамлашга ёрдам беради.\nСана: 29.01.2021 06:35\nШАҲРИМИЗ ФУҚАРОЛАРИ УЧУН СОЛИҚ ЯНГИЛИКЛАРИ ҲАҚИДА БАТАФСИЛ МАЪЛУМОТЛАР БЕРИЛДИ\nУрганч шаҳар ҳокимиятининг мажлислар залида Солиқ кодексига киритилган ўзгартириш ва қўшимчалар ҳамда 2021 йил учун Ўзбекистон Республикасининг Давлат бюджети тўғрисидаги Қонуни мазмун-моҳияти юзасидан семинар ташкил этилди.\nСеминарда акциз солиғи, фойда солиғи, жисмоний шахслардан олинадиган даромад солиғи, ижтимоий солиқ, айланмадан олинадиган солиқ, мол-мулк солиғи, ер солиғи, сув ресурсларидан фойдаланганлик учун солиқ, ер қаъридан фойдаланганлик учун солиқ турлари бўйича Солиқ кодексига киритилган ўзгаришлар ҳақида батафсил маълумотлар берилди.\nСана: 22.01.2021 10:54\n“АҲОЛИНИ РЎЙХАТГА ОЛИШ ТЎҒРИСИДА”ГИ ҚОНУНИ\nЎЗБЕКИСТОН РЕСПУБЛИКАСИНИНГ “АҲОЛИНИ РЎЙХАТГА ОЛИШ ТЎҒРИСИДА”ГИ ҚОНУНИ\n2020 йил 16 март, ЎРҚ-611-сон\n21-модда. Аҳолини рўйхатга олиш дастури\nШахсга доир маълумотларни йиғиш амалга ошириладиган саволлар рўйхати\nАҳолини рўйхатга олиш дастуридир.\nАҳолини рўйхатга олиш дастури қуйидаги саволларни ўз ичига олади:\nтуғилган санаси ва жойи;\nёши, жинси, миллати;\nяшаш жойи (турган жойи);\nяшаш учун маблағлар манбалари;\nмиграция (ички ва ташқи).\nАҳолини рўйхатга олиш дастурига қўшимча равишда бошқа саволлар киритилиши мумкин.\nЖавоблари давлат сирларига ва қонун билан қўриқланадиган бошқа сирга тааллуқли ахборотни ўз ичига олиши мумкин бўлган, фуқароларнинг ҳуқуқлари, эркинликлари ҳамда қонуний манфаатларини бузувчи саволлар киритилишига йўл қўйилмайди.\nРўйхатга олиш варағининг шакллари Аҳолини рўйхатга олиш дастури асосида ишлаб чиқилади ва тасдиқланади. асосида ишлаб чиқилади ва тасдиқланади.\nСана: 18.01.2021 05:08\nВАТАН ҲИМОЯЧИЛАРИ БУГУН АРДОҚДА\nУрганч шаҳри марказидаги вилоят Мусиқали драма театрида Ватан ҳимоячилари куни муносабати билан байрам дастури бўлиб ўтди.\nШунингдек, қатор воҳамиз вакиллари, ҳарбий хизматчилар ва ҳуқуқни муҳофаза қилиш органлари ходимларидан бир гуруҳи орден ва медаллар ҳамда Хоразм вилояти ҳокимининг фаҳрий ёрлиқлари билан тақдирландилар.\nБайрам дастуридаги куй-қўшиқлар орқали меҳмонларга ватанпарварлик руҳи янада сингдирилди.\nБайрам дастури кўтаринки кайфиятда бўлиб ўтди. Барча мард ўғлонларимизни яна бир бор Ватан ҳимоячилари куни билан табриклаб қоламиз!\nСана: 14.01.2021 05:13\nБАЙРАМ ДАСТУРЛАРИ ДАВОМ ЭТМОҚДА\nУрганч шаҳрида тантанали ҳарбий намойиш (парад) бўлиб ўтди. Юзлаб ҳарбий хизматчилар, ва ҳарбий техникалар шаҳар кўчалари бўйлаб саф тортди.\nБайрам тантаналари шаҳримизда кўтаринки рухда давом этади...\nСана: 14.01.2021 12:30\nЎзбекистон Республикаси Қуролли Кучлари ташкил этилганининг 29 йиллиги ва Ватан ҳимоячилари куни муносабати билан Урганч шаҳар марказида жойлашган Хотира майдонидаги Мотамсаро она монументи пойига гулчамбар қўйиш маросими ўтказилди.\nСана: 14.01.2021 11:30\nСана: 14.01.2021 09:00\nУРГАНЧ ШАҲРИДА “ҲАР БИР ТАДБИРКОР – ЁШЛАРГА МАДАДКОР” ТАШАББУСИ АМАЛДА\nШаҳримизда “Ёшлар дафтари”га киритилган ёшларни тадбиркорлик кўникмалари ва касб-ҳунарга ўқитиш бўйича ўқув курслари ташкил этилмоқда.\nЖамиятдаги янгиланишлар жараёнида ёшлар фаол иштирок этаётган бўлиб, улар орасида тадбиркорликни йўлга қўйиш истагидагилар кўпчиликни ташкил этади.\nДавлатимиз раҳбари томонидан 2020 йил 25 декабрь куни мамлакатимизда илк бор ўтказилган Ўзбекистон ёшлари форумида ёшларда ижобий мотивация, бизнес ва тадбиркорлик соҳасида зарур билим, кўникмаларни шакллантириш, шу орқали уларни тадбиркорликка кенг жалб этиш ҳамда бандлигини таъминлаш бўйича “Ҳар бир тадбиркор – ёшларга мададкор” ташаббуси қўллаб-қувватланди.\nМазкур ташаббус доирасида шаҳримиздаги ишсиз ва уюшмаган ёшларни касб-ҳунар ва тадбиркорликка ўқитишни ташкил этиш асосида 1 нафар тадбиркорга 1 нафардан ишсиз ёшни бириктириш орқали жойлардаги ўқув курслари шу мақсадда ташкил этилмоқда.\nСана: 13.01.2021 06:22\nФУҚАРОЛАР БИЛАН ЮЗМА-ЮЗ МУЛОҚОТ\nУрганч шаҳар ҳокими Ойбек Холбоев ҳокимликка мурожаат қилиб келган шаҳримиз фуқароларини мунтазам равишда қабул қилиб келмоқда.\nҚабулда ҳоким фуқаролар юзма-юз суҳбатлашиб, мурожаатларини бирма-бир тинглади. Улар қўйган муаммолар бўйича ҳоким ўринбосарлари ва бошқа тегишли ташкилотлар мутасаддиларига тез фурсатларда зарур чоралар кўриш бўйича топшириқлар берди.\nУрганч шаҳар ҳокимлиги Ахборот хизмати\nСана: 12.01.2021 05:03\nХАЛҚ ДЕПУТАТЛАРИ УРГАНЧ ШАҲАР КЕНГАШИНИНГ ЎТТИЗИНЧИ СЕССИЯСИ\nБугун 12 январь куни Халқ депутатлари Урганч шаҳар Кенгашининг ўттизинчи сессияси бўлиб ўтди.\nСессияда Халқ депутатлари шаҳар Кенгаши депутатлари, Урганч шаҳар ҳокими Ойбек Холбоев, ҳоким ўринбосарлари, шаҳардаги ташкилот, корхона, муассаса раҳбарлари ва шаҳар фаоллари билан бирга Олий Мажлис Сенати Аграр, сув хўжалиги ва экология масалалари қўмитаси раиси Баходир Таджиев ва Олий Мажлис Сенати аъзоси, Халқ депутатлари Хоразм вилояти Кенгаши депутати Фарохат Садуллаева иштирок этди.\nСессия кун тартибидаги биринчи масала -Ўзбекистон Республикаси Президенти Ш.М.Мирзиёевнинг 2020 йил 29 декабрь куни Олий Мажлисга йўллаган Мурожаатномасида мамлакатимизни ривожлантиришнинг стратегик йўналишлари ҳамда устувор вазифаларнинг ижроси тўғрисида.\nСессия кун тартибидаги иккинчи масала - бўшаб қолган ўринларга Халқ депутатлари Урганч шаҳар Кенгаши депутатлигига сайлов тўғрисида.\nСессия кун тартибидаги учинчи масала- Халқ депутатлари Урганч шаҳар Кенгаши айрим депутатларининг муддатидан илгари тугатиш тўғрисида.\nСессия кун тартибидаги тўртинчи масала - Урганч шаҳар тиббиёт бирлашмаси бош шифокори А.Рахимовнинг Ўзбекистон Республикаси Президентнинг 2020 йил 12 ноябрдаги “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги ПФ-6110-сонли фармонининг ижроси бўйича шаҳар тиббиёт бирлашмасида амалга оширилган хатлов ишларининг якуний хисоботи тўғрисида.\nМаърузалар юзасидан Олий Мажлис Сенати Аграр, сув хўжалиги ва экология масалалари қўмитаси раиси Таджибоев Баходир Садуллаевич сўзга чиқди.\nСессия кун тартибидаги масала юзасидан қарор қабул қилинди.\nСессия қарантин қоидаларига қатъий риоя қилган ҳолда ўтказилди.\nСана: 12.01.2021 04:33\n<1 ... 3 4 5 6 7 8 9 10 11 ... 28>


«Афандининг қизлари»даги Муборакнинг қўлини сўрашди — видео - ShouBiz.uz\nЯнгиликлар 9:49 | 26.5.22\n«Афандининг қизлари»даги Муборакнинг қўлини сўрашди — видео\nБу воқеа саҳна ортида бўлган\n«Zo’r Tv»да ишлайдиган Баҳром исмли йигит «Афандининг қизлари»даги Муборак Абдуллаеванинг қўлини сўради.\nБу жараён акс этган видеони хонанда Каниза ўз саҳифасига жойлаган. Улар «Askar qizlar» кўрсатувининг тақдирлаш маросимига борган. Шунда «Zo’r Tv»да ишлайдиган Баҳром исмли йигит Муборак Абдуллаеванинг қўлини сўраб, унга узук тақмоқчи бўлган. Муборак Абдуллаева унга рад жавобини бериб, узукни тақишига қаршилик қилган. Актриса Баҳромга битта узук билан қутулмаслигини айтиб, «Malibu» ва уй сўраган.\nЭслатиб ўтамиз, аввалроқ Блогер Азиза Ёқубовага машина совға қилиб, қўлини сўраганди. Азиза Ёқубовага блогер Шоҳруз Рўзибоев турмуш қуриш таклифини берган. У Tashkent City’га актрисани чақирган ва кўзини боғлатган. Шундан сўнг Шоҳруз Рўзибоев қизил боғич билан боғланган «Gentra» машинасидан тушиб келган.\nТелебошловчи кўзини ечгач, унга гулдаста ва узук берган. Блогер Азиза Ёқубованинг қўлига узук тақиб қўйган. Кейин улар машинага ўтирган. Шоҳруз жойлаган пост остида Азиза Ёқубова узук ва машинани олганини айтган. Бироқ актриса ҳали розилик бермаганини ва ўйлаб кўриши кераклигини таъкидлаган.\nШунингдек, Babymohi’нинг севгилиси унинг қўлини сўраганди. Babymohi’нинг ҳаммадан яширган севгилиси унинг қўлини Tashkent city’да сўраган. Йигит тиз чўкиб унга узук тутган. Блогер рози бўлгач, унга узукни тақиб, гул берган.


25-12-2020, 18:19 18 272\nХонанда Юлдуз Усмонова яна эътибор марказига тушиб қолди. Тармоқларда унинг иштирокидаги навбатдаги видео тарқалди.\nТарқалган видеода Усмонова муҳлислари учун рақсга тушган. Таъкидланишича, видео хонанданинг яқинлари учун ташкил этилган тадбирда олинган.\nИжтимоий тармоқ фойдаланувчилари доимгидек икки томонга бўлинди. Бир тараф хонанда 57 ёшда бўлсада ўзини сақлаб турганини айтаётган бўлса, иккинчи тараф эса хонанда бундай тадбирлар ташкил этиб, карантин нормаларини бузишда айбламоқда. Фуқаролар хонандалар томонидан карантин қоидалари бузилиб, очиқчасига тадбирлар ташкил этилаётган ва бу бўйича жазоланмаётган бир вақтда корпоративларни ўтказишни тақиқлашдан нима фойда деган мазмунда саволлар бермоқда.\nЭслатиб ўтамиз, 2018 йилда Усмонова томонидан ижро этилган рақс ўзбекистонликлар томонидан кескин танқид қилинган эди. Ўшанда Ўсмонова юриб кетаётган автомобиль ёнида рақсга тушиб, Kiki Challenge’да қатнашган эди.\nДангал 15 январ 2021 22:09\nМузика араб кушикчиси нассиф зайтун деганники бу ерда юлдузни гапи бор халос\nOkey boy's 😜\nАллаярова мукаддас 27 декабр 2020 18:17\nЖуда яхши чиройли кушик айтиб куйлаган хар ким хам шундай килолмайди .хаддингизни билинг!!!...\nУзбек 26 декабр 2020 11:42\nШу ПИАРЧИ момо ўзи билан ўзи бўлсин кимгадир бир масқарабоз керак-ку, қўйинлар бир кулишайлик. Илтимос мухьирлар яхши инсонлар хақида ёзинглар, Ҳамма чарчади шунга ўхшаган актёр, қўшиқчи, масқарабозлардан.\nИии 26 декабр 2020 07:38\nЯхши ўйинга тушиб бўлиб насихат қивормабди\nИии 26 декабр 2020 07:37\nЯхши ўйинга тушиб бўлиб бир насихат қивормабди\nДангал 25 декабр 2020 22:23\nКари от ем емайди деб Ким айтди билгани килмайдими дехкон акамиз айтганидай кайфиятни бузманглар\nМигрант чол 25 декабр 2020 22:21\nКимни нима иши бор пиарчи хола билан?\nдехкон 25 декабр 2020 19:46\nэй янги йил арчаларининг жойлардаги куринишлари сохалар буйича йил якунлар хурсандчиликлар хакида ёзинглар илтимос. Шу пахтачи тавияни деб одамларни кайфиятини туширманглар илтимос. купчилик бу тутруги йукни хурмат килмай куйган бундан арча хам яхши хар хил турланмайди. ЯХШИМИ.\nЎзбекистон янгиликлари » Шоу-бизнес » Видео: Ижтимоий тармоқларда Юлдуз Усмонованинг рақси муҳокама қилинмоқда


Сийрат: Биринчи авлод вакиллари – саҳобаларнинг сифатлари\nBy Исмоил Муҳаммад Яъқуб on 09/06/2020 СИЙРАТ ТАРИХ\nҲар бир киши ўзининг вазифасини яхши билар, даъват моҳиятини ва унинг босқичини тўғри тушунар эди. Шунинг учун ҳар ким эҳтиёт чорасини кўриши, яширин ҳаракат қилиши ва мукаммал тартиб-интизомли бўлиши зарур эди.\nМакка даврида мўмин жамоа ўта сирли ва тадрижий равишда оёққа турар экан, Аллоҳ таолонинг қуйидаги ояти унинг шиори бўлган эди:\n“(Эй Пайғамбар), Аллоҳнинг юзини истаб, Рабларига эртаю кеч фақат дуо-ибодат қиладиган асҳобларингиз билан бирга сабр-тоқатли бўлинг! Бу дунёнинг зеб-зийнатларидан ҳузурланиш истагида кўзингизни улардан кофирлар тарафига бурманг! Биз қалбини Ўз зикримиздан ғофил қилиб қўйган ва хожасининг тоатидан хоҳиш-ҳавосини афзал билган, қилган барча ишлари зое ва бекор кетган кимсаларга итоат қилманг!” (Каҳф, 28).\nКаҳф сурасидаги мазкур оятлар биринчи мусулмон жамиятининг айрим сифатларини баён этди. Ана шундай сифатларнинг энг муҳимлари қуйидагилардир:\nа) “Сабр-тоқатли бўлинг!”\nСабр калимаси Қуръони каримда ва ҳадисларда жуда кўп келган. Сабр зиёндан нажот топувчи жамоанинг тўрт сифатидан биридир:\n“Замонга қасамки, одамзод зиёндадир. Фақат Аллоҳга иймон келтирган ва яхши амаллар қилган, бир-бирларига ҳақни маҳкам ушлашни ва сабрли бўлишни тавсия қилган кишилар бундан мустаснодирлар” (“Аср” сураси).\nАллоҳ таоло барча инсонларни зиёнда деб, мазкур тўрт сифатга эга бўлганларни ундан истисно қилди:\nАллоҳга иймон келтириш;\nСолиҳ амал қилиш;\nҲаққа тавсия этиш;\nЧунки инсон мазкур сифатларни ўзида мужассам этиш билан нажотга эришади. Аллоҳга иймон келтирса, солиҳ амал қилса, бошқаларни ҳам ҳаққа чақирса, сабрга чорласа, зиммасидаги Аллоҳнинг ҳақларини ҳам, бандаларнинг ҳақларини ҳам адо этган бўлади. Сабрга буюриш ўта зарур ишдир. Иймон келтириш, солиҳ амал қилиш, ҳақда собитқадам бўлиш ва адолат билан иш тутиш шахсга ҳам, жамоага ҳам оғир бўлган ишлардандир. Бу жуда ҳам катта сабрни талаб қилади. Аввало нафсга қарши курашда, кейин бошқаларга қарши курашда сабр қилиш керак. Бу йўлда чекиладиган азият ва машаққатларга, ботилнинг ҳаддан ошишига, ёмонликнинг кеккайишига, йўлнинг узоқлигига, оғир босқичнинг узоқ давом этишига, йўл белгилари ўчириб ташланиб, манзилга етиб олиш қийин кечишига сабр қилиш лозим.\nб) Аллоҳга кўп дуо қилиб ёлвориш\nБу Аллоҳ таолонинг “Рабларига эртаю кеч дуо-ибодат қиладиган” деган оятидан маълум бўлади. Дуонинг эшиги каттадир. Агар банда у эшикни оча билса, яхшилик ва баракотларга кўмилиб кетиши аниқ. Аллоҳга дуо қилиб, Унга қаттиқ боғланиш билан рисолат ғамини кўтара оладиган, омонатни адо эта оладиган шахслар тарбияланмоғи лозим. Чунки дуо ғалабанинг энг катта ва кучли омилидир.\nИхлос мазкур оятдаги: “Аллоҳнинг юзини истаб” деган сўзлардан маълум бўлади. Раббоний шахслар тарбия этилар экан, бу тарбия остидаги мусулмон кишининг барча гап-сўзи, иш-феъли, жиҳоди холис Аллоҳ учун бўлмоғи зарур. У барча амалини фойда кўриш, обрў-эътибор қозониш, фалон номга эга бўлиш ёки қандайдир пешқадамлик ва устунликни қўлга киритиш учун эмас, балки фақат савоб умидида қилиши керак. Токи ақидани ва раббоний манҳажни қўриқлайдиган аскар бўлсин. Унинг юриш-туришида қуйидаги оят кўринсин:\n“(Эй Пайғамбар, мушрикларга) айтинг: “Менинг намозим ҳам, жонлиқ бўғизлашим ҳам, ҳаётим ҳам, мамотим ҳам бутун оламлар Рабби Аллоҳ учундир. Унинг шериги йўқдир. Мен шундай (холис тавҳидга) буюрилдим. Мен мусулмонларнинг энг аввалидирман” (Анъом, 162).\nСобитқадамлик оятдаги қуйидаги сўзлардан олинади:\n“(Эй Пайғамбар), Бу дунёнинг зеб-зийнатларидан ҳузурланиш истагида кўзингизни мўминлардан кофирлар тарафига бурманг!” (Каҳф, 28).\nБу собитқадамлик бошқа кўп собитқадамликларнинг бир бўлагидир. Раббоний даъватчида шундай сифат топилиши зарур. Аллоҳ таоло айтади:\n“Мўминлар ичида Аллоҳга берган аҳдларига вафо қилган мард кишилар бўлди. Улардан баъзилари назрига вафо қилиб, Аллоҳ йўлида шаҳид бўлди ёки аҳдига содиқлик ва вафодорликда вафот этди. Баъзилари эса икки яхшиликдан бирини: ғалаба ё шаҳидликни кутиб яшамоқда. Улар Аллоҳга берган аҳдларини ўзгартирмадилар”. (Аҳзоб, 23).\nМазкур оятда учта сифат – иймон, мардлик ва содиқлик зикр этилди. Бу уч сифат ҳақ йўлда собитқадам бўлиш учун жуда муҳимдир. Зеро, иймон олий қадриятларни маҳкам тутишга ва улардан айрилмасликка чорлайди, уларни асраш йўлида жонни қурбон қилишга ундайди. Мардлик инсонни шу мақсад йўлида ҳаракатга туширади. Уни майда ва арзимас ишлар билан ўралашиб қолишига йўл қўймайди, балки доим юксак ғоялар сари интилтиради. Содиқлик йўлни ўзгартиришга, ортга қайтишга ёки мақсадни алмаштиришга йўл қўймайди. Бинобарин, бу сифатлар инсонда ўзгармас собитқадамликни пайдо қилади. Гарчи боши узра қилич яланғочланса ҳам, дор остига олиб келинса ҳам, мол-дунё ёки гўзал аёллар ваъда этилса ҳам танлаган йўлидан қайтмайди.\nШубҳасиз, даъватни зиммага олиш, давлат қуриш ва маданият барпо этиш учун тайёрланадиган кадрлар юксак мақсад, олий ғоя ва гўзал қадриятларни рўёбга чиқариш учун саботли бўлишлари зарурдир.\nМазкур сифатлар дастлабки мусулмон авлоднинг энг муҳим хусусиятларидан эди.\n “Давратур-расул фи ат-таквин ила ат-тамкин”, 335-бет.\n “Зилол тафсири” 6/3968.\n “Фиқҳ ат-тамкин мин ал-қуръон ал-карим”, 221-бет.\n “Даъватуллоҳ байна ат-таквин ва ат-тамкин”, Доктор Али Жариша, 91-92 бетлар.\nAvvalgi maqolaҚабрга олов теккан нарсани киритиш, маййит остига чойшаб тўшаш ва қабр тупроғига Қуръон тиловат қилиб, сўнг уни маййит кафанига сепиш\nKeyingi maqola LIVE: Савол-жавоблар | 06.09.2020


Видео: Гурбангули Бердимуҳамедов қуролдан фойдала олиш маҳоратини кўрсатди\nТуркманистон президенти яна тўппончадан ўқ отиш маҳоратини намойиш қилди – видео\nТуркманистон президенти Гурбангули Бердимуҳамедов тўппончадан бехато ўқ отиш маҳоратини намойиш қилди.\nТОШКЕНТ, 11 ноя – Sputnik. Туркманистон президенти Гурбангули Бердимуҳамедов тўппончадан бехато ўқ отиш маҳоратини намойиш қилди. Бу ҳақда мамлакатнинг “Altyn Asyr” телеканали хабар қилди.Бердимуҳамедов ўқотар қуролидан фойдала олиш маҳоратини Ашхобод яқинидаги туманларга ташрифи давомида кўрсатган. У ерда давлат раҳбари ҳарбийлар ва куч ишлатар идораларининг хўжалик бошқарувини ташкил этиш ишлари билан танишган.“Давлат раҳбари бир неча бор нишонни мўлжалга олди ва барча ўқлар мўлжалга бориб тегди. Бу миллат етакчисининг юқори маҳоратидан далолат беради”, - деб хабар қилди туркман телевидениеси.Гурбангули Бердимуҳамедов спортнинг ҳарбий-амалий турлари билан шуғулланиш барча шахсий таркиблар учун зарурий талаб эканини қайд этган. Президент нишонда ўз имзосини қолдирган.Аввалроқ Гурбангули Бердимуҳамедов ҳарбий машғулотларда велосипедда нишонлар олдидан ўтаётиб, тўппончадан уларга аниқ ўқ отиш малакаларини намойиш қилган эди.\n© AFP / IGOR SASINПрезидент Туркмении Гурбангулы Бердымухамедов\nГурбангули Бердимуҳамедов ўқотар қуролидан фойдала олиш маҳоратини Ашхобод яқинидаги туманларга ташрифи давомида кўрсатди.\nТОШКЕНТ, 11 ноя – Sputnik. Туркманистон президенти Гурбангули Бердимуҳамедов тўппончадан бехато ўқ отиш маҳоратини намойиш қилди. Бу ҳақда мамлакатнинг “Altyn Asyr” телеканали хабар қилди.\nБердимуҳамедов ўқотар қуролидан фойдала олиш маҳоратини Ашхобод яқинидаги туманларга ташрифи давомида кўрсатган. У ерда давлат раҳбари ҳарбийлар ва куч ишлатар идораларининг хўжалик бошқарувини ташкил этиш ишлари билан танишган.\n“Давлат раҳбари бир неча бор нишонни мўлжалга олди ва барча ўқлар мўлжалга бориб тегди. Бу миллат етакчисининг юқори маҳоратидан далолат беради”, - деб хабар қилди туркман телевидениеси.\nГурбангули Бердимуҳамедов спортнинг ҳарбий-амалий турлари билан шуғулланиш барча шахсий таркиблар учун зарурий талаб эканини қайд этган. Президент нишонда ўз имзосини қолдирган.\nАввалроқ Гурбангули Бердимуҳамедов ҳарбий машғулотларда велосипедда нишонлар олдидан ўтаётиб, тўппончадан уларга аниқ ўқ отиш малакаларини намойиш қилган эди.


Ўзбекистон бўйлаб 1-синф ўқувчиларига аталган Президент совғалари ҳудудларга йўл олди — Sof.uz\n24.08 07:59 59 Ilm-fan\nҲар йили Ўзбекистондаги мактабларнинг 1-синф ўқувчилари учун туҳфа қилинадиган Президент совғаларидан иборат карвон 23 август куни ҳудудларга йўл олди. Бу ҳақда Халқ таълими вазирлиги хабар берди.\nСовғалар 12 турдаги ўқув қуроллари, жумладан, портфел, дафтар, расм дафтари, акварел бўёқлари, рангли қоғоз, қаламдон, шарикли ручка, рангли ва оддий қаламлар, пластилин, елим, ўчирғични ўз ичига олган.\nСовғалар дастлаб Жиззах ва Сирдарё вилоятларига етиб боради. Янги ўқув йили бошлангунига қадар мазкур совғалар босқичма-босқич барча мактабларга етказилиб, ўқув йилининг илк куни ўқувчиларга топширилади.\nМаълумот учун, 2021–2022 ўқув йилида 641 604 нафар ўқувчилар мактабларнинг 1-синфларига қабул қилиниши режалаштирилган.


6 та ҳолат бир зумда ухлаб қолишга ёрдам беради | LifeHaq.uz\nАксариятимиз ётишимиз билан шу заҳотиёқ қаттиқ ухлаб қолишга қодир эмасмиз. Ҳайриятки, асаб тизимини тинчлантириб, чарчоқни йўқотишга ва бир зумда бўшашишга ёрдам берадиган машғулотлар мавжуд.\n№ 1. Белда\nБажарилиши. Ёстиқ қўйиб белга қулай ётиб олинг. Оёқларни бир оз ажратинг, қўллар эса кафтлар тепага қараган ҳолда ён томонда. Умуртқа ва бош битта текис чизиқда бўлиши керак. Бурун орқали учта сокин нафас олиб чиқаринг, сўнгра тўрт мартта оддий нафас олиб чиқаринг. Бу вақтга келиб уйқусирай бошлайсиз ва тез орада қаттиқ уйқуга кетасиз.\n№ 2. Ётган ҳолда айланиш\nБажарилиши. Орқа билан ётган ҳолда оёқларингизни букинг ва тиззаларни бирлаштиринг. Аста оёқларни қўллар билан ушлаб ён томонга эгинг. Шу ҳолатда 1 дақиқа қолинг, сўнгра томонни ўзгартиринг. Ҳар томон учун 2 мартта қайтаринг.\n№ 3. Оёқ таглари бирга\nБажарилиши. Бел остига ёстиқ қўйиб ётинг, товонларни бирлаштиринг ва тиззаларни ён томонга очинг. Қўллар бўш ҳолатда ва кафтлар тепага қараган ҳолда тана узра чўзилган. Чуқур ва текис нафас олинг. Шу ҳолатда 3 дақиқа қолинг.\n№ 4. Оёқлар кенг бурчак остида\nБажарилиши. Олдингизга ёстиқ қўйиб, оёқларингизни кенг ёйган ҳолда ўтиринг. Белни текисланг ва иложи борича чуқур нафас олинг. Сўнгра, секин нафас чиқариш ва қўлларни олдинган чўзиш орқали ёстиқ томон эгилинг.\nШундай ҳолатда ётганда 10 мартта нафас олиб чиқаринг, сўнгра кўтарилинг.\n№ 5. Қоринда ётиш\nБажарилиши. Қорнингиз билан ёстиқ устига ётинг ва қўлларингиз бармоқларини бел устида бирлаштиринг. Чуқур нафас олиб, бел ва товонларни букинг, қўлларингиз билан товонга етишга ҳаракат қилинг. Сўнгра асталик билан пастга тушиб, нафас чиқаринг.\nМашқни 5–10 мартта қайтаринг. Фақат кейингина бармоқларни ажратиш ва қўлларни бўш қўйиш мумкин.\n№ 6. Оёқлар девор бўйлаб тепага\nБажарилиши. Белингиз остига ёстиқ қўйиб, деворга қараб ётинг. Оёқларингизни товонлар ва тиззалар бир даражада, қўллар эса тана ёнида турадиган ҳолатда кўтаринг. Шу ҳолатда 2 дақиқа қолинг. Сўнгра секин тиззаларингизни букинг ва уларни исталган ён бошга қўйинг.\nФотограф Роман Захарченко, модель Наталья Коновалова, иллюстратор Даниил\n14/09/2020 09:33:00 1680 0 Манба: https://www.adme.ru


“Инсоннинг оила тутиши” - Favvora | билим чашмасидан отилган фаввора\n2017-08-24 2372 Ko'rilgan Олий даражотга интилиб\n“(Аллоҳнинг қудратига далолат қиладиган) оят – аломатларидан (бири) – У Зот сизларни тупроқдан яратгани, сўнгра сизлар башарга айланиб (ер юзига) таралишларингиздир. Унинг оятларидан (яна бири) – У Зот сизлар ҳамдам бўлишларингиз учун ўзларингиздан жуфтлар яратилиши ва ўрталарингизда дўстлик ва меҳр – мухаббат пайдо қилишидир. Албатта бунда тафаккур қиладиган қавм учун оят – ибратлар бордир”.\n(Рум; 20–21 оятлар мазмуни)\nОила бошлиғи – подшоҳи эр киши ҳисобланар экан, у мўъжазгина “мамлакатча”сини оқилона ва одилона бошқармоғи лозимдир. Кўп ўринларда эр кишилар ўзларининг бошлиқликларини зулму – зўравонликка айлантириб юборишади. Баъзилари эса мутлақо ўзларининг бошлиқликларини ё умуман билмайди, ё бошлиқликларини адо этишга уқувсизлик қилишади. Аёллар эса эр томонидан эътибор берилишга лойиқ ҳилқатдир. Уларнинг ҳилқати мураккаб бўлиб, унинг устида эҳтиёткорона иш тутиш лозим бўлади.\n“Набий соллоллоҳу алайҳи васаллам айтганлар:\n“Аёлларга яҳшиликни тавсия қилинглар. Чунки аёллар қовурғадан яралгандир. Қовурғанинг энг эгриси унинг юқоридагисидир. Агар сен уни тўғриламоқчи бўлсанг синдириб қўясан, ташлаб қўйсанг эгрилиги бўйича қолади. Бас, аёлларга яхшилик қилишни ўзингизга лозим тутинглар!”\nИмоми Муслим ривоят қилган хадисда эса Росулуллоҳ алаҳи васаллам айтганлар: “Аёл қовурғадан яралган. Сен учун у текис бўлмайди. Агар фойдалансанг эгрилик ҳолича фойдаланганинг қолади. Уни тўғриласанг синдирасан. Уни синдириш – талоқдир!”\nДемак, аёл ҳилқати ва унинг моҳияти устозимиз Мухаммад соллоллоҳу алайҳи васаллам орқали гўзал баён ила таъриф этилмоқдаки, аёл эр истаганидек бир ҳолатда тура олмас экан. Мусулмон эр киши ўз жуфтининг аёллик табиатини тўғри риоя қилмоғи, уни Хақ Таъоло қандай яратган бўлса, ўшандай қабул қилиши зарур бўлади.\nГоҳида аёл жуфти истаганидек ёки ундан бирон нарсани талаб қилган ҳолатидан бошқасини қилади. Ўша паллаларда эр жиғибийрон бўлмай, Аллоҳ номи ила никоҳига олган аёлини сийлаб – қадрламоғи зарур бўлади.\nРосули Акрам соллоллоҳу алайҳи васаллам эркак умматларига хос бўлган хадисларида шундай дейилган:\n“Аёлларга яхшилик қилинглар! Улар сизларга асирдирлар. Уларга яхшиликдан бошқасини қилманглар! Фақат улар очиқ бузуқлик қилишсалар, уларни тўшакларда четлаштиринглар! Жароҳатламайдиган қилиб уринглар!\nАгар итоат қилсалар, уларга бошқа йўл ахтарманглар! Сизларнинг аёлларингиз устида ва аёлларингизнинг сизларнинг устингизда ҳақлари бордир.\nУларнинг устидаги сизларнинг ҳақларингиз – сизлар ёмон кўрадиган кимсаларни тўшакларингизга ўтказмасликлари ва сизлар ёмон кўрадиган кимсаларни уйингизларга қўймасликларидир.\nУларнинг сизларнинг устингиздаги ҳақлари уларга кийим – либослари ва еб – ичиш, таомлари борасида яхшилик қилишинглардир!”\nАқл – ҳушли ва кенг фикрловчи мусулмон эр киши аёли олдидаги бурчини шарафли ўтовчи кимса ҳисобланади. У оиласига – айниқса хотинига олиб келган либосми, емакми, ирғитиб – отиб эмас, “мана ол, заҳринга егин”, деб эмас, балки ширин сўз, ширин ахлоқ билан ўша олиб келган нарсаларини унга тутқазмоғи лозим. Тоинки, у аёл ўша нарсалар сабаблигина эмас, ўз эрининг мард – сахий, самимий эканлигидан кўнгли чоғ бўлиши керак.\nГўзал ахлоқли эр – аёлнинг қалбидан жой олувчи ёр бўлибгина қолмай, мусулмон умматининг энг яхшиси мақомини олишга ҳам эришади. Чунки Набий соллоллоҳу алайҳи васаллам кўп бор аёлларга яхшилик қилишни насиҳат қилганлар, ҳатто у зот аёлига яхши муносабатда бўлган кишини – умматининг энг яхшиси деб баҳолаганлар.\n“Муъминларнинг иймони мукаммалроғи – хулқи гўзалидир. Сизларнинг энг яхшиларингиз – аёлларига яхшиларингиздир!”\nБу иршод ва ўгитлар пайғамбар алайҳиссаломга умматликка интилган йигит ва эр кишилар учунки, ҳеч қачон ўз аёлини ўзининг нотўғри ишларидан ва ёмон кирдикорларидан ўзгаларга шикоят – арзлар қилишига йўл қўймасликлари керак. Чунки, Набий алайҳиссалом ўз хонадонига эрлари устидан шикоят қилиб келган аёлларнинг эрларини яхши одам эмасликларини айтган эдилар.\n“Мухаммад оиласига кўп аёллар эрларидан шикоят қилиб келадиларки. Ундай эрлар – сизларнинг яхшингиз эмасдир!”\n(Абу Довуд, Насаий ва ибн Можжа ривоятлари.)\nЎзининг пайғамбар алайҳиссалом томонидан айтилган “яхши эмас” қаторига тушишликдан ҳайиққан уммат, аёлларини ўзлари устидан шикоят қиладиган даражада норози қилмасликлари зарур.\n“Улар (аёлларингиз)билан хуш муомала бўлиб, тинч – тотув яшанглар. Агар уларни ёмон кўрсангизлар ҳам (сабр қилиб иноқ ҳолда яшайверинглар). Зеро, сизлар ёмон кўрган нарсада Аллоҳ кўп яхшиликларни қилиб қўйган бўлиши мумкин”.\n(Нисо; 19 – оят мазмуни)\nИслом таълимоти мана шундай тинч – тотув турмушга ва вафо, садоқатга буюради. Ҳилқати нозик яратилган аёлни асраб – авайлашни ўргатади. Ҳеч қайси йўл турмуш йўлдошига нисбатан ғам хўрликни – исломчалик муҳим санаган эмас. Аёлнинг қадри, ҳурмат – иззати фақат исломда ўз ифодасини топган. Унинг эрига, ёстиқдошига Қуръондек улуғ Калом ва Росулуллоҳ соллоллоҳу алайҳи васалламдек муборак кимсанинг хадислари зарур кўрсатмаларни, насиҳату – иршодларни бериб, фақат аҳил бўлиб истиқомат қилишга чақирган.\nМуъмин учун Қуръондан улуғ сўз борми?! Муъмин учун Аллоҳнинг фармонидан олий фармон борми ўзи?! Муъмин учун пайғамбар Мухаммад соллоллоҳу алайҳи васалламдан суюклироқ кимса борми?! Муъмин учун пайғамбар алайҳис салом айтиб кетган насиҳатдан кўра фойдалироқ бирон кимса сўз айта оладими?! Муъмин учун у икки иш – Қуръон ва хадисга – мувофиқ яшашидан кўра гўзалроқ ҳаёт борми ўзи?!\nЭр киши учун оиласининг мустаҳкам бўлиши йўлида, керакли ва зарур ишларни қилиб бориши лозим. Унинг оиласи салом орқали барокот ва яхшиликларга тўлади.\n“Бас, қачон уйларга кирсангизлар бир – бирларингизга Аллоҳ ҳузуридан бўлган муборак покиза саломни айтинглар. Сизлар ақл юргизишларингиз учун Аллоҳ ўз оятларини сизларга мана шундай баён қилур”\n(Нур;61 – оят мазмуни)\nСуюкли пайғамбаримиз Мухаммад Мустафо соллоллоҳу алайҳи васаллам сахоба Анас ибн Молик розияллоху анҳуга бундай деб, марҳамат қилганлар.\n“Эй ўғлим, уйингга кирганингда салом бергин! Сенга ҳам, аҳли оилангга ҳам барокот бўлади”.\nСалом орқали эр киши ўз уйига барокот, яхшиликлар киришига сабаб бўлади. Уй аҳллари, айниқса жуфти бу илиқликдан ва илоҳий таълимот асосидаги саломдан қалбига ёруғлик, юзига эса чиройли кайфият таъсир ўтказади. Емоқ – ичмоқ, кийинишга либос кўтариб келганда аёл сурурга тўлиши муқаррарлигини биласиз! Нега энди илоҳий таълимотлар асносида таълим берилган салом орқали, оила – хонадонингизга хурсандчилик ва барокот киришига иккиланишингиз мумкин?!\n“Қабоҳатнинг қулаши” 12-қисм (Адабий – бадиий нашр)